Leyla Ələsgər qızı Məmmədbəyovanın adı Azərbaycanda yaxşı tanınır. Azərbaycan qadınlar arasında o, təyyarənin şturvalı arxasında oturub, səmanın ənginliklərini fəth etdi. Dini fanatiklərin, zərərli köhnə adət-ənənələri yaşatmaq istəyənlər qadınların cəmiyyətdə fəal mövqe tutmalarına hər vəchlə mane olmağa çalışırdılar.\n30-cu ilin əvvəlində Moskvada nəşr olunan “CCCP na stroyke”, yəni “SSRİ tikintidə” adlı jurnalda gənc qız Leylanın fotosu dərc edilmiş və fotonun altında bu sözlər yazılmışdır: “Şərqdə ilk qadın-təyyarəçi”. O vaxtlar bu qadının adı əfsanəyə çevrilmişdir. Hələ çadranı atmağa cəsarət etməyən qadınlar ona baxmağa gəlirdilər. Leyla xanım isə fabrik və zavod sexlərində gənc qadın işçilər qarşısında çıxış edirdi.\nADI ƏFSANƏYƏ ÇEVRİLƏN QADIN\n1931-ci ilin fevral ayı idi. Bakı aeroklubun kursantları, o cümlədən L.Məmmədbəyova yük maşınında aerodroma gedirlər. Onlar uçuş meydanında sıraya düzülürlər. Bir neçə dəqiqədən sonra Leyla Məmmədbəyova “U-1” təyyarəsində təcrübəli təlimatçı ilə birgə ilk dəfə havaya qalxır.\nHəmin ilin iyul ayında təlimatçı kursantlara yaxınlaşıb, onlardan hər birini diqqətlə nəzərdən keçirir və bərkdən deyir:\n- Bu gün uçuşa başlayırıq. Görürəm sevinirsiz. Ancaq xəbərdarlıq edirəm: uçuş heç də asanlıqla əldə edilmir. Zonaya uçuşla tanışlıqdan başlamaq lazımdır. Birinci Leyla Məmmədbəyova uçacaq.\nGənc qız təyyarəyə cəld minir. “Təkcə səhvə yol verməyim. Təkcə təlimatçı məni uçuşlardan kənarlaşdırmasın” – deyə Leyla sükan arxasında düşünür. O, təyyarəni uçuş xəttinə çıxarır. Ətrafına baxıb sol əlini qaldırır. Cavab olaraq startçı bayrağını yelləyir – uçuşa icazə verilir. Kabina titrəyir, təyyarə yerindən götürülür. Yer təyyarənin çarxları altından surətlə qaçır. Budur, təyyarə artıq səmadadır!\nMaşın getdikcə yüksəkliyə qalxır. Küləyin axını yanlardan kabinaya dolur, Leylanın yanaqlarını döyəcləyir. Təyyarəçinin qarşısında yeni mənzərə açılır. L. Məmmədbəyova sevinc içərisində idi. O özünü xoşbəxt hesab edirdi. İlk müstəqil uçuş uğurla başa çatdı.\nBuraxılış uçuşundan sonra məktəbin rəisi gülümsəyib deyir:\n- Təbrik edirəm! Görünür, sən səma üçün doğulmusan, Leyla!\nBir il ötdü. L.Məmmədbəyovanı yenidən hazırlıq üçün Moskvaya göndərirlər. Yenidən gərgin təhsil, təlim və uçuş günləri başlayır. Gənc qız “U-2” təyyarəsini əla öyrənir, məşhur təyyarəçilərlə, gələcəyin dünya şöhrətli kostruktoru H.Yakovlevlə tanış olur. Burada Leyla paraşütlə özünün ilk tullanışını həyata keçirir.\nAzərbaycan Tarix Muzeyində Leyla xanım üçün çox əziz xatirə kiçik bir sənəd saxlanılır: “Təlimçi-pilot Məmmədbəyova SSRİ Osoaviaxim Mərkəzi uçuş-texniki məktəbində məşq zamanı 1933-cü il martın 17-də “U-2” təyyarəsindən “PT-1” paraşütlə tullanmışdır.” Bu Sovet İttifaqında qadının paraşütlə tullanması ilə bağlı ikinci hadisə idi. Sonradan Sovet İttifaqı olmuş təlimçi P.Qolovin Leylanı fikrindən daşındırmağa çalışırdı. Amma Leyla qəti şəkildə bildirdi: “Mən tullanacağam!” Və öz sözünün üstündə durdu. 1934-cü ildə Zaqafqaziya respublikaları arasında keçirilən hava müsabiqəsində Leyla birinci yeri tutdu.\nSovet Azərbaycanının 15 illiyi tamam olanda respublika nümayəndə heyətinin tərkibində L.Məmmədbəyova da Moskvaya getdi. O vaxtı SSRİ MİK-in sədri M.Kalinin ona “Şərəf nişanı” ordenini təqdim edərkən demişdir: “Sizin peşəniz vacibdir, daha tez və yüksəkliyə uçmağınızı arzu edirəm.”\nİllər keçdi. Leyla Məmmədbəyovanın yetirmələri olan kursantlar aeroklubda dərsləri müvəffəqiyyətlə başa çatdırdılar. Onların əvəzinə yeniləri gəlirdi.\nXalxin-Qol gölü ətrafında döyüşlər, ağfinlərlə müharibə, Qərbdə faşist Almaniyasının təcavüzü, hitlerçilərin Polşaya soxulmaları haqqında xəbər- bütün bunlar insanları ehtiyatlı olmağa, Vətənin müdafiəsi üçün daha ciddi hazırlaşmağa məcbur edirdi...\nBöyük Vətən müharibəsinin birinci günü bütün ölkədə mitinqlər keçirilirdi. Bunu aeroklubda da görmək olardı. Çıxış edənlər, o cümlədən də L.Məmmədbəyova alman-faşistlərini qızğınlıqla, nifrətlə ittiham edirdilər. Təlimçilər üzərlərinə öhdəlik götürürdülər ki, təyyarəçiləri daha tez, daha yaxşı hazırlasınlar.\nLeyla Məmmədbəyova da öz-özlüyündə düşünürdü ki, qısa müddətdə öz qrupunu hazırlasın. Ola bilsin ki, bu qrupla cəbhəyə uçsunlar. Lakin Leyla xanımı cəbhəyə yollamadılar: o vaxtı onun dörd uşağı vardı. Bakı aeroklubu bağlandı. Aviasiya mayoru L. Məmmədbəyova bekar otura bilməzdi. O, vaxt itirmədən AK (b) P MK – ya gedir və M. C. Bağırovun qəbuluna düşür, bekar qaldığını söyləyir.\nBeləliklə də, Leyla xanım planer-paraşüt klubunun açılmasına çətinliklə də olsa müvəffəq olur.\nL. Məmmədbəyova sübh tezdən aerodroma gəlir, burada onu gözləyən bir qrup gələcək\ndesantçı ilə məşqlərə başlayırdı. Bu şən və çox qoçaq gənclər ilk tullanışdan qorxmurdular. Leyla xanım isə onlara görə həyəcan keçirirdi. Bir həftədən sonra yeni qrup gəlir, hesabında bir neçə tullanış olan “qocalar” cəbhəyə gedirdilər. Müharibə dövrü ərzində L. Məmmədbəyova 4000 paraşütçü-desant hazırlamışdır.\nLeyla xanımın son uçuşu 1944-cü ildə olmuşdur. Çünki həkimlər onun səhhəti üçün narahatçılıq keçirirdilər. Səmadan ayrılmaq çətin idi. Sonradan o özünə elə bir iş tapdı ki, nadir hallarda da olsun səma ilə görüşürdü. Leyla xanım DOSAAF-ın Bakı komitəsinin sədr müavini işləyirdi.\nL. Məmmədbəyovanın müharibə və müharibədən sonrakı illərdə aldığı ali hökumət mükafatları arasında “Analıq medalı” da vardır. Bu mükafata o, altı uşaq böyüdüb tərbiyə etdiyinə görə layiq görülmüşdür.\nAzərbyacan Rabitə və İnformasiya Texnologiyaları Nazirliyinin “Azərmarka” şirkəti ilk azərbaycanlı təyyarəçi qadın Leyla Məmmıdbəyovanın 100 illiyinə həsr olunmuş marka təqdim etmişdir. Marka 100 tirajla buraxılmışdır. L. Məmmədbəyovanın adı Azərbaycanın aviasiya tarixinə qızıl hərflərlə yazılmışdır.\nAzərbaycan milli kinosunun yaradıcılarından biri, əməkdar incəsənət xadimi və əməkdar artist, kinorejissor və kinoaktyor Mikayıl Mikayılov 30-cu illərin birinci yarısında “İsmət” adlı bədii film çəkmişdir. O, bu kino əsərini nəinki Azərbaycanın, hətta bütün şərqin ilk qadın təyyarəçisi Leyla Məmmədbəyovaya həsr etmişdir.\nRejissor M.Mikayılov bu filmin yaranma səbəbləri ilə bağlı demişdir: “İsmət ” filmi mənim yaradıcılığımda xüsusi yer tutur. Filmin çəkildiyi dövr ilə bir vaxt idi ki, Azərbaycan qadını çadranı ataraq həvəslə ictimai həyata qoşulurdu.\nMən İçəri Şəhərdə yaşayırdım. Bu qala divarları arasında hüquqsuz qadınların min bir müsibətini görmüşdüm. Yaxşı yadımdadır. Bir gün qonşumuzda bir qadın neft töküb özünü yandırmışdı. Bu hadisəni mən öz gözlərimlə görmüşdüm. Və o vaxtdan sonra uzun müddət həmin qadının faciəsini unuda bilmirdim. Qadınlarımızın taleyi həqiqətən də acınacaqlı idi. Hətta bir gün rus şairi Sergey Yeseninlə İçəri Şəhərin küçələrində gəzərkən dediyi bu sözlər indi də qulaqlarımda səslənir: “Doğrudanmı, sizin qadınlar küçələrə çıxmır, üzü açıq gəzmirlər? Bu ki, faciədir.” Ancaq ən dəhşətli hadisə ilə mən bir az sonra qarşılaşdım. İndiki Səadət sarayında o vaxt qadınlar üçün kurs təşkil olunmuşdur. Kursa gələn Səriyyə Xəlilova adlı bir qadının vəhşicəsinə öldrüldüyünü eşitdim. Həmin matəm mərasimində mən də iştirak etdim. Orada qadınların başlarından çadranı çıxarıb ayaqları altına atdıqlarının şahidi oldum.\nTəxminən həmin dövrdə mən qəzetdə Azərbaycanın ilk təyyarəçi qadını Leyla Məmmədbəyova haqqında bir məqalə oxudum. Bundan sonra Leyla haqqında bir sənədli film də çəkdim. Lakin qala divarları arasında rastlaşdığım o dəhşətli hadisələr Leyla Məmmədbəyova haqqında bədii film çəkmək arzusunda idim. Nəhayət, “İsmət” filminin ssenarisi üzərində işləməyə başladım. Və bu mövzuların hər üçünü birləşdirdim. “İsmət” filmi hazır olduqdan sonra Moskvada onu məşhur kinorejissor S. Eyzenşteynə göstərdim. Çox bəyəndi.\nFilmdə belə bir epizod var: “İsmət iş yoldaşları ilə Leyla Məmmədbəyovanın uçuşlarına baxmaq üçün aerodroma gəlir. Ona təyyarəyə minməyi təklif edirlər. O da təyyarəyə əyləşib səmaya qalxarkən külək onun çadrasını başından atır. Əlbəttə, bu epizodu biz təsadüfən filmə daxil etməmişdik. Bu, bizim arzumuz idi. Bəli, indi həmin arzumuz həyata keçmişdir. Bu gün hünərvər Azərbaycan qadınları cəmiyyətimizin bərabər hüquqlu vətəndaşları və yeni həyatın fəal qurucuları kimi hər cür alqışa layiqdirlər.”\n1984-cü il aprelin 25-də Bakıdakı «Vətən» kinoteatrında rejissor Mikayıl Mikayılovun «İsmət» bədii filminə baxış keçirildi. 50 il əvvəl ilk dəfə ekranlara çıxarılmış bu kinolent respublikamızın mədəni və ictitmai həyatında əhəmiyyətli hadisəyə çevrildi. Film üzərində işləyərkən ssenari müəllifi və rejissor M.Mikayılov ilk azərbaycanlı təyyarəçi qadın Leyla Məmmədbəyovanın həyatının real faktlarına əsaslanmışdı.\n30 il bundan əvvəl, yəni «İsmət» bədii filminin yarıməsrlik yubileyində Leyla xanımdan aldığım və arxivimdə saxladığım müsahibəni oxuculara təqdim edirəm.\n- Leyla xanım, böyük həyat yolu keçmişsiniz. Adınız nəinki Azərbaycanda, həm də bütün Sovet İttifaqında cəsur və igid qadın kimi hörmətlə çəkilir. Bu il Sizin həm də 75 yaşınız tamam olur. Ötən günləri necə xatırlayırsınız?\n- Geriyə dönüb fikirləşirəm: həyat necə də sürətlə ötüb keçdi! Sanki həyatımda hər şey dünən baş vermişdir. Ancaq keçmiş günləri xatırlayarkən heç də qəm-qüssəyə batmaq istəmirəm. Yanımdakılar mənim gələcəyimdir: mən altı uşaq böyütmüşəm, indi isə mənim yeddi nəvəm, üç nəticəm var (Xatırladım ki, bu söhbət 1984-cü ildə olub. Nəsildə artım bu gün də davam edir – A.K.).\nMən çox erkən ərə getmişəm. O vaxtı mənim cəmisi 14 yaşım, ərim Bəhram Firuz oğlu Məmmədbəyovun isə 19 yaşı vardı. O, fəhlə idi, amma təhsil alırdı. Biz evlənən kimi mənə dedi: «Sən həm oxumalısan, həm də işləməlisən!» O vaxtlar, yəni iyirminci illərdə şərq ailəsində belə söhbətlərə nadir hallarda rast gəlmək olardı. Lakin Bəhram öz sözünün üstündə durdu. Sonralar özü müxtəlif vəzifələrdə çalışdı, böyük hörmət sahibi oldu. Mən isə o vaxt çadralı gənc qadın Əbilov adına kluba getdim. Burada təhsil almağa başladım, özümə yaxşı rəfiqələr tapdım.\nMən artıq dünyasını dəyişmiş ərimi həmişə böyük minnətdarlıqla xatırlayıram. Çünki o, məni savadlı, qabaqcıl adamların sırasında görmək istəyirdi. 1928-ci ildə mən klubda çadramı çıxartdım. O vaxt mənim 19 yaşım var idi. Sonra öyrəndim ki, Osoaviaxim təyyarəçilər məktəbinə qəbul keçirir. Ərim o vaxtlar Dəvəçidə işləyirdi. Yazırdı ki, mən işləməyə gedim. Mən də qərar qəbul etdim. Həmin məktəbə 22 nəfər qəbul etdilər. Onların arasında bircə qadın – o da mən idim. Bizə hərbi kişi forması verdilər. Artıq mən oğlana oxşayırdım. Yalnız hörüklərim dizdən aşağı yellənirdi. Ərimə özümü göstərmək üçün yanına getdim. Bəhram qapını açdı və məni tanımadı. Sonra gülüb dedi: «Afərin sənə, uç!»\nElə sonralar da mən ərimə sürprizlər təqdim edirdim. Moskvada Tuşinsk aerodromunda təcrübə keçərkən mənə dedilər ki, təyyarəçi əsasnaməyə görə hörük gəzdirə bilməz. Evə qayıtdım, Bəhramla məsləhətləşdim. Onun qanı bərk qaraldı. Lakin hörüklərimi kəsəndən sonra o, mənə diqqətlə baxıb dedi: «Bilirsən, heç də pis deyil!»\nBirgə yaşadığımız illər ərzində ərim bircə dəfə mənimlə mübahisə etmişdir. 1933-cü il avqustun 17-də aerodroma paraşütlər gətirdilər. O vaxtlar bu, yenilik, əsl hadisə idi. Mən bunu eşidəndə sevincək oldum. Ərimə deyəndə ki, paraşütdən tullanacağam o, üstümə qışqırdı: «Bəsdir, uşaqları fikirləş!»\nMən təyyarədə uçanda bir söz deməsə də, o məndən ötrü çox qorxurdu. İndi də paraşüt məsələsi ortaya çıxanda o, ürəyində nə var idisə açdı dedi. Necə deyərlər, açdı sandığı, tökdü pambığı. Əsəbi halda dedi: «Mən sənə dedim ki, get oxu, işlə. Demədim ki, get göyə çıx. Yaxşı, dinmədim. Gül kimi saçların vardı, onları da kəsib atdın, dinmədim. İndi də paraşütdən tullanmaq istəyirsən, paraşüt açılmadı, göydən gəlib düşdün yerə. Bəs uşaqlara kim baxacaq, hə?»\nMən dinmədim, amma sözümdə qəti idim. Artıq məni saxlamaq olmazdı. Beləliklə, 1933-cü ildə mən ilk dəfə olaraq paraşütdən tullandım. Mənə qədər Sovet İttifaqında cəmi 84 nəfər paraşütdən tullanmışdı. Mən ikinci qadın paraşütcü oldum. Sonra təyyarəçi-təlimatçı işləyirdim. Təyyarədə də çox uçurdum. Mənim şagirdlərim arasında iki Sovet İttifaqı Qəhrəmanı var: Adil Quliyev və Nikolay Şeverdyayev. Onlar Böyük Vətən müharibəsi illərində səmada alman faşistlərinə qarşı cəsarətlə vuruşmuşlar. A.Quliyev müharibə dövründə Berlinə qədər şanlı döyüş yolu keçmişdir. N.Şeverdyayev isə hücumçu təyyarəsi ilə Zapolyariyedə, Leninqrad yaxınlığında, Polşa və Almaniyada faşist işğalçıları ilə vuruşların iştirakçısı olmuşdur. Mayor Ağasəf Məmmədhüseyn oğlu Səmədov da bizim Bakı aeroklubunun yetirməsidir. Faşist yuvası Berlini birinci bombalayanlar arasında Ağasəf də olmuş, əsl igidlik göstərmişdir.\nKinorejissor Mikayıl Mikayılovla mən 30-cu illərin əvvəllərində fəal ictimaiyyətçi, Bakıdakı Əli Bayramov adına Qadınlar klubunun yaradıcılarından biri Səriyyə Xəlilovanın faciəli surətdə həlakından sonra tanış olmuşam. Mən Səriyyəni yaxşı tanıyırdım. Ailəsi razılıq verməsə də klubda fəallıq göstərirdi. Dini fanatik əhval-ruhiyyəli doğmaları bunu ona bağışlamadılar. Səriyyənin dəfn mərasimi əsl nümayişə çevrildi. Onun faciəli ölümü – atası və qardaşı tərəfindən vəhşicəsinə qətlə yetirilməsi hamımızı, o cümlədən Mikayıl müəllimi də sarsıtmışdı. O, bu əhvalatı film vasitəsilə tamaşaçılara çatdırmağı qərara aldı. Lakin bir filmdə iki insan taleyini birləşdirdi: Səriyyənin və mənim taleyimi”.\n“İsmət” Məmmədbəyova və Xəlilovanın həyatının konkret səhifələrini əks etdirən bioqrafik film deyil. “İsmət” obrazı ümumilləşdirilmişdir, bu obrazda Azərbaycan qadının taleyi öz əksini tapmışdır.\nFilm maraqlı alınmışdır. Onun ayrı-ayrı epizodları həyati və inandırıcıdır. Səssiz kinoya xas olan dinamiklik, aktyor oyunlarındakı cəsarətli və maraqlı detallar filmi baxımlı etmişdir. “İsmət” cəmiyyətdə qadının yeri və hüquqlarının kişilərlə bərabər olması haqqında bütün tələblərə cavab verən kino əsəridir.\n«İsmət» filmi azadlığa çıxmış qadının taleyi haqqındadır. Film çox inandırıcı, təsirli və təbii alınmışdır. Belə bir filmin yaradılması çox vacib idi.\n«İsmət» filmi Azərbaycan qadınının özünü azad və sərbəst hiss etməsində böyük rol oynamışdır.\n“İsmət” filmi ilə Leyla Məmmədbəyovanı bir-birindən ayırmaq olmur. “İsmət” filminə baxanda Leyla xanım yada düşür və ya əksinə, Leyla Məmmədbəyovadan söhbət düşəndə “İsmət” filmini xatırlayırsan.\n“İsmət” uzunömürlü filmdir. İllər keçəcək, bu kino əsəri tamaşaçılara 30-cu illərdə ölkəmizdə baş vermiş və bu gün tarixə çevrilmiş hadisələrdən maraqlı söhbətlər açacaqdır.\nBu il L.Məmmədbəyovanın 95, “İsmət” bədii filminin 80 yaşı tamam olur.\nKaspi.- 2014.- 15-17 mart.- S.22-23


Media-fakt.info - İctimai\nYou are here : Media-fakt.info » Archives for İctimai\nArchives for İctimai\nPublished On Çərşənbə, Dekabr 06, 2017. Under: İctimai.\nBu gün Çempionlar Liqasında qrup mərhələsinin sonuncu – 6-cı turuna start verilib. Ölkəmizi qitənin ən nüfuzlu klub turnirində təmsil edən “Qarabağ” sonuncu oyununa çıxıb. Ağdam təmsilçisi İtaliyada “Roma”nın qonağı olub. Qrupdan çıxmaq şansını itirən komandamız üçün bu oyun formal xarakter daşısa da, romalılar üçün əhəmiyyəti böyük idi. “Canavarlar” ...\nPublished On Çərşənbə axşamı, Noyabr 07, 2017. Under: Cəmiyyət, İctimai.\n“Regional Sosial Araşdırmalar” İB Şirvanda yekun müzakirə keçirdi. “Regional Sosial Araşdırmalar” İctimai Birliyi "Gənclərin məşğulluğuna həsr olunmuş araşdırmaların aparılması və ictimai müzakirənin təşkili" adlı layihəsi çərçivəsində sonuncu ictimai müzakirə noyabr ayının 7-də Şirvan şəhəri Gənclər evində oldu.Layihənin rəhbəri Şükür İzzətoğlu Layihə barədə məlumat verdi. Ş.İzzətoğlu bildirdi ki, ...\nPublished On Çərşənbə, Oktyabr 18, 2017. Under: İctimai.\n“Regional Sosial Araşdırmalar” İctimai Birliyi Hacıqabulda ictimai müzakirə keçirib. Azərbaycan Respublikası Prezidenti yanında QHT-lərə Dövlət Dəstəyi Şurasının yardımı ilə “Regional Sosial Araşdırmalar” İctimai Birliyi “Gənclərin məşğulluğuna həsr olunmuş araşdırmaların aparılması və ictimai müzakirənin təşkili” layihəsi çərçivəsində ictimai müzakirələri davam etdirir.Bu gün, oktyabr ayının 17-də “Regional Sosial ...\nPublished On Cümə, Sentyabr 29, 2017. Under: İctimai.\nOLYMPUS DIGITAL CAMERA “Regional Sosial Araşdırmalar” İctimai Birliyi sentyabr ayının 29-da Şirvanda ictimai müzakirə keçirib. Azərbaycan Respublikası Prezidenti yanında QHT-lərə Dövlət Dəstəyi Şurasının yardımı ilə “Regional Sosial Araşdırmalar” İctimai Birliyi “Gənclərin məşğulluğuna həsr olunmuş araşdırmaların aparılması və ictimai müzakirənin təşkili” layihəsi çərçivəsində ictimai müzakirəsi Şirvan şəhərində keçirilib. Shirvan.info ...\nPublished On Çərşənbə, Sentyabr 27, 2017. Under: İctimai.\n“Azad Azərbaycan” Müstəqil Teleradio Kompaniyasının (ATV) vitse-prezident vəzifəsinə təyinat olub. APA-nın xəbərinə görə, vitse-prezident vəzifəsi müvəqqəti olaraq ATV-nin İctimai-siyasi verilişlər departamentinin baş redaktoru Vaqif Aydınoğluna həvalə edilib. ATV-nin İctimai-siyasi verilişlər departamentinə isə müvəqqəti olaraq Ceyhun Əli rəhbərlik edəcək. Qeyd edək ki, telekanalın vitse-prezidenti vəzifəsini tutan Rauf Dadaşov dünən ...\nPublished On Çərşənbə, Sentyabr 20, 2017. Under: Cəmiyyət, İctimai.\nSon illər respublikamızda əhaliyə göstərilən elektron xidmətlərin sayı artmaqdadır. Bu gün əhali həm dövlət qurumlarının öz internet səhifələri, həm də «Elektron hökumət portalı» vasitəsi ilə elektron xidmətlərə çıxış əldə edə bilir. Amma elektron xidmətlərin sayının artırılması ilə yanaşı, göstərilən xidmətlərlə bağlı əhalinin məlumatlandırılması da önəmlidir. ...\n”Utanmır, fındıqbaş onun özüdür…” – Hafiz Hacıyevdən sərt sözlər\nPublished On Cümə, Sentyabr 08, 2017. Under: İctimai.\nAzərbaycanlı alim Lütfi Zadə barəsində Nazirlər Kabinetinin mətbuat xidmətinin rəhbəri Akif Əlinin fındıqbaş ifadəsi işlətməsi birmənalı qarşılanmayıb. Bununla bağlı Metbuat.az-a açıqlama verən Müasir Müsavat Partiyasının sədri Hafiz Hacıyev bildirib ki, fındıqbaş elə onun özüdür: “Azərbaycanın görkəmli şəxsiyyəti haqqında Akif Əli belə deyirsə, bu, böyük utancverici hadisədir. Azərbaycan ...\nElektron xidmətlərdən istifadənin genişləndirilməsi üçün maarifləndirmə işləri davam etdirilir. Məqsəd elektron xidmətlərlə bağlı region sakinlərinin məlumatlılığının artırılması, elektron xidmətlərdən istifadə etmək ehtiyacı olan insanlara texniki və hüquqi yardımın göstərilməsidir. Regional İnsan Hüquqları və Media Mərkəzinin eksperti Xalid Kazımovun sözlərinə görə, artıq elektron xidmətlərin təbliği ilə ...


Akademik Abel Məhərrəmov\nGÖRKƏMLİ ALİM VƏ İCTİMAİ XADİM\nXalqımızın görkəmli alimlərindən olan akademik Afad Qurbanov XX əsrdə yetişmiş böyük alimlərimiz sırasında özünəməxsus yer tutur. Azərbaycan dilçiliyinin elmi səviyyədə təşəkkül tapdığı 50-60-cı illərdə Ə.Dəmirçizadə, A.Abdullayev, M.Şirəliyev kimi korifeylərlə birgə dilimizin incəliklərini tədqiq edən və ona elmi status verən alimlər sırasında Afad müəllimin xüsusi yeri vardır.\n70-dən artıq kitab, 500-dən çox məqalə müəllifi olan Afad Qurba-novun dilçiliyin bütün sahələrinə aid yüksək səviyyəli tədqiqatları filoloji tariximizin bəzəyidir. Ümumi dilçilikdən ali məktəblərin pedaqogikasına qədər çoxşaxəli tədqiqatlar, orijinal fikir və mülahizələr onun yaradıcılığının xarakterik cəhətləridir. Maraqlıdır ki, Afad müəllim öz tədqiqatlarında yalnız Azərbaycan dilinin materiallarından yox, həm də digər türk dillərinin materiallarından istifadə etmişdir. Müqayisəli təhlil bir çox maraqlı cəhətləri üzə çıxarır.\nMən xüsusilə onun Azərbaycan onomalogiyası ilə bağlı çox dəyərli tədqiqatlarını və əldə etdiyi uğurları vurğulamaq istəyirəm. Çünki bu sahə üzrə Afad müəllimin əldə etdiyi nəticələr bütün türkoloji dilçilikdə ilk dəfə tədqiq olunmuşdur. Afad Qurbanov hər dilçiyə nəsib olmayan, dilçilik elmimizdə elmi məktəbin – onomastika elmi məktəbinin banisidir.\nAfad Qurbanovun 1990-1992-ci illərdə fəaliyyəti xüsusi vurğulanmalıdır. Həmin ərəfədə onun Azərbaycan Əlifba Komissiyasının sədri və əlifba islahatçısı kimi latın qrafikası əsasında yeni əlifbanın hazırlanmasında və qəbul olunmasında, habelə Azərbaycan dilinin qorunub saxlanmasında və geniş istifadəsinin təmin edilməsində əvəzsiz xidmətləri olmuşdur.\nAkademik Afad Qurbanovu xalqımıza sevdirən, onu yaddaşlara əbədi yazan amil yalnız cild-cild kitabları, dərin elmi tədqiqatları, elmi yenilikləri deyil. O, həm də xalqımızın ictimai fikir tarixində özünəməxsus mühüm yer tutmuş insanlardandır.\nİstər Azərbaycan dilçiliyi kafedrasının müdiri kimi, istər Azərbaycan Pedaqoji İnstitutunun filologiya fakültəsinin dekanı kimi, istərsə də həmin qocaman təhsil ocağının rektoru kimi onun fəaliyyəti yeni nəsil alimlər, ziyalılar ordusunun yetişməsi ilə nəticələndi. Məhz onun qayğısı və təşkilatçılığı ilə həmin Pedaqoji Universitet böyük uğurlara imza atan elm mərkəzinə çevrilə bildi.\n1980-1989-cu illərdə Azərbaycan Pedaqoji İnstitutuna (APİ) rektor kimi rəhbərlik etdiyi dövrlər həmin ali məktəbin həyatında xüsusi mərhələ sayılır. Məhz həmin illərdə APİ özünün intibah dövrünü yaşamış, cəmiyyətdə baş verən müxtəlif siyasi hadisələrə baxmayaraq, pedaqoji kadrların hazırlığı yüksək səviyyədə təşkil olunmuşdu.\nRespublikanın pedaqogika və filologiya elmləri üzrə müdafiə şuralarının sədri kimi böyük fəaliyyətlə yanaşı, rektorluq vəzifəsi, üstəlik Bakı Şəhər Sovetinin və Azərbaycan parlamentinin deputatı səlahiyyətləri bütün həyatını xalqına həsr etmiş Afad müəllimin 80-ci illərdəki gərgin ömür yolunu az-çox xarakterizə edir.\nCəmiyyətin qəbul etdiyi, böyük ehtiramla hər zaman xatırladığı görkəmli şəxsiyyətlər sırasında bir müqəddəs ad var – Afad Qurbanov. Böyük elmi irs, şirin xatirələr qoyub getmiş gözəl ziyalının adı hələ uzun illər yaşayacaqdır.


"Jazz Dünyası" - Korifeylər - Mayls Devis\n1991-ci il sentyabrın 28-də XX yüzilliyin görkəmli musiqiçisi dünyasını dəyişdi. Haqqında çoxsaylı məqalələr çap edilən, tədqiqatlar aparılan, həyat və yaradıcılıq yolu bioqrafları, musiqi tənqidçilərini, musiqiçiləri, bütün dünyada adi caz həvəskarlarını maraqlandıran bu sənətçi Mayls Devis idi. Artıq 13 ildir ki, musiqi dünyası bu dahi insandan məhrum olmuşdur. Mayls Devisin adı cazda yeni bir istiqamət olan "Cool" ilə sıx bağlıdır. Bu janrın banisi Devisdir.\nİllinoys ştatının qərbində Alton adlı kiçik bir şəhər var. XX əsrin ən böyük musiqiçilərindən biri - trubaçalan və bəstəkar Mayls Devi III Devis 1926-cı il mayın 25-də bu şəhərdə doğulmasaydı, bəlkə də çoxları heç vaxt bu şəhərin adını da bilməzdi. Mayls doğulandan az sonra onun ailəsi Sent-Luisə köçdü. İxtisasca diş həkimi olan atası burada öz şəxsi klinikasını açaraq uğurlu tibbi biznes fəaliyyətinə başladı. Ailənin maddi vəziyyəti yaxşı idi. Buna görə də Maylsın anası işləmir, bütün vaxtını ərinə və uşaqlarının tərbiyəsinə həsr edirdi. İmkanlı ailələrin hər birində olduğu kimi, Devislər ailəsində də fortepiano vardı. Devis evə dəvət edilmiş pedaqoqun köməyi ilə bu alətdə gözəl ifa etməyi öyrənəndə onun heç 9 yaşı yox idi. Ümumiyyətlə, bu evdə musiqiyə xüsusi hörmət vardı. Atası qramofon vallarını toplayırdı. Bu valların arasında klassika da vardı, caz musiqisi də. Beləliklə, uşaqlar, bəlkə heç özləri də başa düşmədikləri halda, musiqi ilə ünsiyyətdə olurdular. Onlar qramofon vallarına qulaq asır, özləri çalır, oxuyur və rəqs edirdilər. Mayls məktəbə daxil olan kimi məktəbin orkestrinə üzv yazıldı, burada ştatlı pianoçu oldu. Bir neçə ildən sonra trubada ifa texnikasını mənimsəyəndən sonra isə həmin biq-bendin trubaçalanlar seksiyasına başçılıq etməyə başladı. Gənc Mayls hələ məktəbdə oxuduğu illərdə müəllimlərinin diqqətini cəlb etmişdi, bəzən atasının dostları da bu gənc istedadın ifasını dinləmək üçün Devislər ailəsinin evində toplaşırdılar. Bundan əlavə, "Blue Devils" ansamblında işləyən yerli peşəkar musiqiçilər də bu oğlanla maraqlanır, hərdənbir onu dəvət edirdilər ki, onlarla birgə çalsın.\nQastrol səfərlərinə çıxan musiqi kollektivləri tez-tez Sent-Luisə gəlirdilər. Onların arasında caz qrupları da olurdu, bütöv simfonik orkestrlər də. Təbii ki, Devis bu şəhərdə verilən konsertlərin hamısına gedir, onların daimi dinləyicisi olurdu. 1940-cı illərdə çox populyar olan, Billi Ekstaynın rəhbərlik etdiyi caz orkestrinin 1944-cü ildə Sent-Luisə gəlişi gənc Maylsın həyatında ilk həqiqət anı idi. Mayls bütün cəsarətini və iradəsini toplayıb trubasını qoltuğuna vuraraq Ekstaynın yanına gedir və onun orkestri ilə birgə çalmağa icazə verməsini xahiş edir. 1945-ci ildə Devis məktəbi bitirir və valideynlərini dilə tutmağa başlayır ki, onun Nyu-Yorka getməsinə icazə versinlər. Oğlanlarının yerli tibb institutuna daxil olmasını və atası kimi həkim olmasını arzulayan valideynləri uzun müddət razılıq verməsələr də, Mayls dediyindən dönmədi. Nəhayət, tərəflər kompromiss variant qəbul etdilər: valideynləri Maylsın musiqiçi olmaq arzusu ilə razılaşdılar, bu şərtlə ki, o, Nyu-Yorkda Culyard musiqi məktəbində oxumağa başlansın. Mayls vadildeynlərinin şərtini qəbul etdi və Nyu-Yorka gələndən dərhal sonra Culyard məktəbinə yazıldı.\nMayls Devisin yaradıcılığını tədqiq edənlərin və onun bioqraflarının çoxu güman edir ki, Mayls Devisin Nyu-Yorka gəlişinin əsas məqsədi konservatoriyaya daxil olmaq deyil, ilk növbədə özünün pərəstiş etdiyi böyük "Quş"la - Çarli Parkerlə tanış olmaq və əgər bəxti gətirsə, onunla birgə işləmək imiş. Mayls ağlasığmaz inadkarlıqla və məqsədyönlü şəkildə qarşısına qoyduğu niyyətə doğru irəliləyirdi.\nNəhayət, o, istədiyinə nail oldu: tarixi görüş baş tutdu. Hərçənd o vaxt Çarli aparıcı instrumentalistlərdən və bop janrının banilərindən biri, Mayls isə təcrübəsiz, praktiki olaraq heç kəsin tanımadığı adi trubaçalan idi.\nBu hələ harasıdır! Gənc musiqiçinin ən cəsarətli ümidləri çin olmuşdu: o, Parkerin ansamblında Dizzi Gillespini əvəz edərək konsertlərdə çıxış etməyə başlamışdı, hətta bu ansamblla bərabər bir neçə qrammofon plastinkası da yazdırmışdı. O dövrdə Devisə xas olan gənclik enerjisi və həvəsi o qədər çox idi ki, o, Parkerlə işləməklə bərabər, Benni Karterlə də, Ekstaynın orkestri ilə də, digər məşhur musiqiçilərlə də əməkdaşlıq etməyə macal tapırdı. İl yarım beləcə gəlib keçdi. Təcrübə toplayıb püxtələşən, improvizə sənətinin sirlərini öyrənən, öz musiqi təfəkkürünü inkişaf etdirən Devis tədricən Nyu-York caz səhnəsində sanballı simaya çevrilməkdə idi.\n1948-ci ildə Çarli Parkerlə Maylsın araları dəydi və Mayls özünün ilk fərdi kollektivini yaratmaq qərarına gəldi. Parkerlə araları dəyərkən Mayls 40-cı illərin axırlarında Nyu-Yokrda bəlkə də ən avanqard orkestr sayılan Klod Tornhillin orkestrinin bəzi musiqiçiləri ilə görüşmüş, sonradan onlarla dostlaşmışdı. Diskussiya və söhbətlər zamanı yaranan ideya və təklifləri həyata keçirmək üçün Mayls təşəbbüsü öz əlinə götürmək qərarına gəlmişdi. O, nəzəriyyəni praktikada tətbiq etmək üçün daim real addımlar atırdı. Hamını məşqə toplayır, yer icarəyə götürür, musiqiçiləri dəvət edirdi. Mayls bu birlikdə əsl katalizatora çevrilmişdi. "Ot" çəkə-çəkə fikir mübadiləsi aparmaq tədricən məşqlərlə, yeni əsərlərin partiturları üzərində iş şəklində real fəaliyyətlə əvəz olundu. Bu fəaliyyət yeni musiqi istiqamətinin başlanğıcı olmalı idi. 1948-ci ilin sentyabr ayında Mayls Devis "Royyal Rust" konsert salonunun musiqi üzrə direktoru Monti Keylə ansamblın ilk anqajementi barədə sazişə gəldi. Bu sazişin şərtlərinə görə, Mayls və onun dostları növbə ilə Kaunt Beysinin orkestrində ifa etməli idilər. Qrupun üzvlərinin dəqiq tərkibini Devis özü tərtib etmişdi. Zaman göstərdi ki, bu, həqiqətən tarixi hadisə imiş. Qrupun iştirakçıları bu sənətçilər idi: Mayls Devis, truba; Ted Kelli, trombon; Cunior Kollinz, valtorna; Kris Barber, tuba; Li Konits, alt-saksofon; Cerri Malliqan, bariton-saksofon; Con Lyuis, fortepiano; Mak Kibbon, kontrabas və Maks Rouc, zərb alətləri.\nNonetin musiqisinə reaksiya çox müxtəlif idi. Aparıcı musiqi tənqidçiləri və musiqiçilər, o cümlədən Kaunt Beysi özü və Dyuk Ellinqton bu musiqini ürəkdən alqışladığı halda "Royal Rust"un sahibləri və orkestrin çıxışına baxmağa gələn tamaşaçılar tamamilə laqeyd qaldılar. Buna görə də həmin 1948-ci ildə Devisin ansamblı bir daha konsert vermədi. Nonet yalnız sonrakı ildə "Klub Kliko"da qısa qastrol səfərlərində oldu.\n50-ci illərdən başlayaraq Devis ona xas olan inadkarlıq və əzmlə, bir qayda olaraq kiçik formatlı ansamblar: kvartetlər, kvintetlər və bəzən də sekstetlər yaratmağa başlayır. Məhz həmin illərdə ən yüksək səviyyəli ifaçılar sayılan musiqiçilərin əksəriyyəti onun qruplarında çıxış etmişdi. Bu ulduzlar çox tez-tez dəyişirdi və bunun da öz səbəbləri vardı. Bəlkə də Maylsa həmişə elə gəlirdi ki, yeni dəvət edilmiş solist ondan nə tələb edildiyini yaxşı başa düşmür. Gec-tez (çox vaxt tezliklə) yeni musiqiçi bu qrupdan qovulur və onun əvəzinə təzəsi dəvət edilirdi. Sonra hər şəy təkrarlanırdı. Həmin illərdə Devisin ifa etdiyi musiqinin stili o dövrdə populyar olan boperlərin ifa manerasından və üslubundan kəskin fərqlənirdi. Caz sənətində Devisin əsas xidməti də məhz bu stili yaratması olmuşdur. Hərcənd tamamilə aşkardır ki, Devisin xidməti, özü də ən başlıca xidməti - Çarli Parker kimi, Devisin də o dövrdə cazda hökm sürən cərəyan və istiqamətlərin əsl islahatçısı olması idi. Fərq yalnız onda idi ki, Parker "svinq" stilinin, Devis isə "bop" stilinin "kökünü kəsmişdi". Onlar bunu çox incə tərzdə və haysız-küysüz edərək bir daha məşhur bir kəlamın doğruluğunu sübut etdilər: "stil - insandır".\nDevisin orkestrlərinin heyətlərinin tez-tez dəyişməsinin ikinci səbəbi ondan ibarət idi ki, məhz həmin illərdə onun fəaliyyətində bir növ aritmiya yaranmışdı. Mayls get-gedə daha çox hallarda aylarla qastrol səfərlərində olur, növbəti albomunu yazdırır, sonra isə işdən tamam aralanır, naməlum istiqamətdə yoxa çıxırdı. Devisin bu hərəkətlərini həmin illərdə onun nakrotiklərə qurşanması ilə izah etmək tamamilə ağlabatandır. Üstəlik, onun alkoqolla bağlı problemləri də yaranmışdı. Təbii ki, bu cür "iş cədvəli" həmin illərdə Maylsla işləyən musiqiçilərin çoxunu qane etmirdi və onlar könüllü şəkildə ondan uzaqlaşıb başqa, daha sabit iş axtarırdılar. Nəhayət, Mayls kifayət qədər sabit heyət yaratmağa müvəffəq oldu və uzun müddət həmin heyətlə işləyərək, "Prestij" və "Kolambia" firmalarında bir sıra əla albomlar yazdırdı.\n1955-ci ildə Devis birdəfəlik "Kolambia" firmasında işləməyə başlayır. Burada iki nəhəng tenor-saksofonçu görüşür: Mayls Devis və sonradan əfsanəvi fiqurlardan birinə çevrilmiş Con Koltreyn. Bu iki mütəfəkkir cazmenin görüşü caz musiqisinin tarixində yeni bir səhifə açılması ilə nəticələndi. 1955-ci ildə Nyu-Port festivalında kvintet həmin heyətdə çıxış edəndən sonra onları bütün dünyada tanıdılar.\n50-ci illərin axırlarında Mayls bütün Amerikada konsert proqramları ilə çıxış edirdi. Maylsın musiqiçilərinin ifa etdikləri musiqi orta səviyyəli dinləyicinin qavraması üçün mürəkkəb olduğuna baxmayaraq, onların qastrolları həmişə uğurlu olurdu. Musiqiçi səhnədə görünən ilk andan etibarən onunla zal arasında tam qarşılıqlı anlaşma yaranırdı. Mayls caz haqqında ümumiyyətlə heç nə bilməyən və təbii ki, əvvəlcə bu musiqini anlamayan adamları sanki sehrli bir qabiliyyət sayəsində öz sənətinə cəlb edir, onun konsertlərindən sonra isə caz pərəstişkarlarının sayı hökmən artırdı. Maylsın populyarlığının artmasına ən çox kömək edən isə onun avropa qastrolları oldu. Bu səfərlər zamanı Devis məşhur fransız kinorejissoru Lui Malın sifarişi ilə onun məşhur "Eşafota gedən yol" filmi üçün (1957-ci il) musiqi yazmışdı. 60-cı illərdə Mayls yenidən öz yaradıcılığının ana xəttini tapmağa və müəyyən etməyə çalışır. Əvvəllər olduğu kimi, yenə onun ansamblının heyəti və bu heyətlə birlikdə Devisin hiss etməyə çalışdığı musiqinin gələcək inkişaf konsepsiyaları daim dəyişir.\nBu vəziyyət 60-cı illərin ortalarına qədər davam etdi və yalnız bu vaxt ansamblın heyəti sabitləşdi. Bu dövrdə Mayls caz həvəskarlarının yeni nəslinin ürəyincə olan ifa stili və manerası tapmağa çalışan cavanlarla birgə çıxış etməyə başladı. Təqribən 60-cı illərin axırlarına qədər tərkibi dəyişməz qalmış bu ansamblda həqiqətən görkəmli musiqiçilər vardı: əfsanəvi təbilçi Toni Uilyams, müasir cazın dayaqlarından biri sayılan kontrabasçı Ron Karter, caz-rokun təməlini qoymuş pianoçu Herbi Henkok və başqaları. Bu adamların hər biri bir neçə konservatoriya bitirmiş, çox savadlı musiqiçlər idi. Az sonra məşhur tenor-saksofonçu Ueyn Şorter də bu ansambla gəldi. 70-ci illərdə onlar hamısı "fank", "fyujn", "caz-rok", "yeni dalğa" kimi istiqamətlərdə görkəmli fiqurlara çevrilmişdi. Məhz həmin illər Devisin gələcək yaradıcılıq yolu seçməsi üçün dönüş dövrü oldu. İş burasındadır ki, 60-cı illərin ortalarında "fri-caz" deyilən stil daha israrla özünü göstərir, bibop stili isə artıq keçmişdə qalırdı. Bu proseslər caz aləmində qüvvələr nisbətini kökündən dəyişmişdi. Dəyişən təkcə musiqinin məzmunu deyildi, onun yeni formaları köhnə formaları əvəz edirdi. Devis hadisələrin gedişatının bu cür dəyişməsinə hazır deyildi. O, istər "fri-caz"dan, istərsə "caz-rok"dan çox uzaq idi. Lakin zaman Devisin seçim aparmasını tələb edirdi, əks halda o, bütün musiqi karvanından ümidsiz dərəcədə geri qala bilərdi, bu isə yaradacılıq üçün ölümə bərabər idi. Devis çox götür-qoydan sonra qəti qərara gəldi ki, "fri-caz" onu əsla qane etmir (o, sərbəst cazın əsas prinsipləri ilə, demək olar ki, tanış deyildi və orada öz yaradıcılığını tətbiq etmək üçün imkan görmürdü). Devis məxsusi, lakin caz-rok istiqamətinə yaxın bir yol seçməyi qərara aldı. O, bir neçə albom ("Nefertity", "Filles de Kilimanjaro" və s.) buraxdıqdan sonra özünün yeni yolunun istiqamətini müəyyənləşdirməyə cəhd etdi. Bu halda Devis onu da nəzərə alırdı ki, 70-ci illərin əvvəllərində rok musiqisi müəyyən fəlsəfi sistemə və sosial şüur sisteminə çevrilmişdi.\nDevisin meynstrim və caz-rok janrlarının qovşağında elektron musiqi alətlərindən istifadə etməklə apardığı ilk təcrübələr təsəlliverici olmadı. Mayls hiss edirdi ki, yeni musiqinin banisi kimi onun oreolu artıq sönməyə başlamışdır və təcili olaraq nə isə təzə bir şey etmək lazımdır. Devis təcrübəli menecerinin sözünə qulaq asmağı qərara aldı və 1969-cu ilin əvvəllərində yazdırdığı "In a Silent Way" adlı növbəti plastinkasında bunu nəzərə aldı. Həmin albomun buraxılışına cəlb edilmiş musiqiçilər arasında məşhur gitaraçı Con MakLaflin də vardı. Albomun yazılışında ansambl rəhbərinin trubasının səsi az eşidilir. Lakin bu kompromiss də kommersiya uğuru qazanmağa kifayət etmədi. 1970-ci ildə Mayls "Bitches brew" adlı yeni albom yazdırdı. Burada akustik və elektron çalğı alətlərinin səsləri tamamilə bir-birinə qarışır, melodik caz improvizələri isə təbillərin qulaqbatırıcı gurultusu ilə müşayiət olunur. MakLaflin bu albomun yazılmasında da iştirak edirdi. Onlar məqsədlərinə çatdılar: birinci ildə yarım milyon plastinka satıldı və Mayls yenidən, bu dəfə "caz-rok" adlanan yeni musiqi istiqamətinin ulduzuna çevrildi. Bu vaxtdan etibarən Devis müntəzəm olaraq rok musiqisi albomları buraxmağa başlayır. Bu məqsədlə səsyazmanın müxtəlif xüsusi effektlərini tətbiq edir, konsertlərdə də, studiyada da həmin effektlərdən istifadə edir. Maylsın ansambllarının əsas iştirakçılarından biri də onun fərdi səs mühəndisi və prodüseri, "Kolambia"nın rəhbərlərindən biri olan Teo Masero idi.\nMayls vaxtı itirmidən irəliləyirdi. 70-ci illərin ortalarından başlayaraq, o, öz ansambllarında çaldığı truba da daxil olmaqla, təkcə nəfəs alətlərinin elektron alternativləri ilə kifayətlənməyib, həm də hind sitarası və tabladan, Afrikada və Braziliyada geniş yayılmış müxtəlif perkussiya və təbillərdən, çin tsimbalları kimi ekzotik musiqi alətlərindən istifadə edir. Bu ansamblların ifa etdiyi musiqinin bilavasitə məzmunu məsələsinə gəldikdə isə həmin musiqi əsl caz meynstrimindən və avanqard cazdan get-gedə daha çox uzaqlaşır, əsasən şəhərlərdə dəbdə olan afro-amerika rəqs ritmlərinə, "fanki" və "rep" tipli ritmlərə üstünlük verilirdi. Caz musiqiçilərinin çoxu bu yenilikləri soyuqqanlılıqla qarşılasa da, Mayls əvvəlki kimi yenə də populyarlığın zirvəsində idi. Bu populyarlıq təkcə Maylsın musiqi uğurları sayəsində deyil, həm də onun bəzən qalmaqal səviyyəsinə yaxınlaşan ekstravaqant davranışı sayəsində mümkün olurdu. Mayls səhnəyə çıxarkən ekstravaqant paltar geyinməyə başlamışdı.\nÜmumiyyətlə, 50-60-cı illər Mayls üçün gərgin dövr idi. Ağır avtomobil qəzasından sonra aldığı çoxsaylı zədələr və sınıqların nəticələri, narkotiklərə və alkoqola yenidən meyl etməsi daim özünü göstərirdi. 70-ci illərin axırları - 80-ci illərin əvvəllərində Mayls müntəzəm olaraq Avropaya səfərə çıxır, orada çoxsaylı caz festivallarında iştirak edir, Avropanın görkəmli musiqiçilərinin çoxunu əməkdaşlığa dəvət edirdi. 1984-cü ildə məşhur danimarkalı trubaçalan, flüqelqorn ifaçısı və bəstəkar, əvvəllər tez-tez Devislə birgə çıxış edən və ona pərəstiş edən Palle Mikkerborq "Aura" adlı bir neçə hissədən ibarət süita yazıb onu Devisə ithaf etmişdi. Böyük orkestr və solo-truba üçün nəzərdə tutulan bu əsər Danimarka höküməti tərəfindən təsis edilmiş, dünya müsiqi mədəniyyətinə görkəmli bəstəkar töhfələrinə görə verilən prestijli "Sonninq" beynəlxalq musiqi mükafatının Devisə təqdim edilməsi münasibətilə yaranmışdı. 1985-ci ildə "Kolambia" firması Danimarka radiosunun orkestrinin və Mayls Devisin özünün ifasında həmin süitanı lentə yazmışdı. Sən demə bu, Devisin "Kolambia" studiya üçün yazdırdığı son əsər imiş. Mayls öz həyatının 30 ilini bu ilə birgə işə həsr etmişdi. "Aura" bu yaradıcı əməkdaşlığın layiqli finalı oldu.\n"Kolambia" firması Kopenhaqendə "Aura" albomunu 1985-ci ildə yazmışdı. Məlum olmayan səbəblər üzündən, həmin yazı dörd il studiyanın arxivlərində qalmış və albom ilk dəfə yalnız 1989-cu ilin sentyabr ayında işıq üzü görmüşdür. "Aura"nın yazılmasında Mayls və müəllif Palle Mikkelborqun rəhbərliyi ilə Danimarka radiosunun orkestri ilə yanaşı, Avropa və Amerikanın görkəmli musiqiçiləri - gitaraçı Con MakLaflin, kontrabasçı Nils-Hönninq-Orsted Pedersen, bas-gitaraçı Bo Stiv və pianoçu Tomas Klauzen də iştirak etmişdi.\nHəyatının son illərində Mayls daha bir neçə albom, o cümlədən, Mişel Leqranın orkestri ilə "Dingo" və "Milles and Quinsy Jones live at Montreaux 1991" albomlarını yazdırmışdır.\n80-ci illərin axırlarında Mayls vaxtilə qastrol səfərlərinə çıxdığı illərdə gedə bilmədiyi ölkələrə çoxsaylı səhayətlər etmişdir. Bu səfərlər zamanı Mayls öz həyatı barədə xatirələrini maqnitofona diktə edir, taleyin onunla qarşılaşdırdığı adamlar barədə söhbətlər edir, musiqi barədə, cazın və ümimiyyətlə incəsənətin gələcəyin barədə fikirlərini bölüşdürür. Sonradan bütün bu yazılar əsasında onun sadəcə "Avtobioqrafiya" adlandırdığı çox maraqlı bir kitab yarandı. Təəssüf ki, bu kitab yalnız müəllifin vəfatından sonra işıq üzü görə bildi.\nDevisin daha bir maraq obyekti vardı. Mayls ölümündən bir neçə il əvvəl özündə rəssam istedadı kəşf etmişdi. O, çəkdiyi rəsmləri - akvarelləri, yağlı boya ilə çəkilmiş tabloları, adi karandaşla çəkdiyi rəsmləri böyük məmnuniyyətlə öz dostlarına, kişi və qadın pərəstişkarlarına bağışlayırdı. Bir neçə dəfə infarkt və insult keçirəndən sonra Kaliforniya klinikalarının birində xəstəxanaya düşən Mayls həyatının 65-ci ilində həmin xəstəxanada dünyasını dəyişdi.\nDevisin dünya musiqi mədəniyyətinin ayrılmaz tərkib hissəsi olan caz musiqisinə çox böyük töhfələri olmuşdu. Caz musiqisinin alovlu təbliğatçısı və istedadlı maarifçi olan Devisin bu janrın populyarlaşdırılması sahəsində xidmətləri bütün başqa cazmenlərin hər birindən çox idi.


Malaxit daşının müalicəvi xüsusiyyətləti\nSON XƏBƏR: TƏBİB həkimlərə məzuniyyət verilməməsi məsələsinə aydınlıq gətirdi\nƏfsanəyə görə, malaxit insanı görünməz edir, bədnəzərdən qoruyur. Misirlilər onun sehirli olduğuna inanırdılar. Yunanlar da malaxitin qoruyucu xassəyə malik olduğuna inanırdılar.\nAzərbaycan Pedaqoji Universitetinin müəllimi, psixologiya üzrə fəlsəfə doktoru Yeganə Əsgərova AZƏRTAC-a deyib: "Malaxit orqanizmdə serotonin hormonunun miqdarını artırır, xoşbəxtlik hissi yaradır. Onu üzərində gəzdirənlər nə vaxtsa baş vermiş hadisəni özlərinə deyil, başqa bir obyektə yükləmək istəyirlər. Beləliklə, həmin hadisənin ağırlıq və məsuliyyətini öz üzərindən atmış olurlar”.\nMalaxitin adı yunan dilindən götürülüb və tərcüməsi "yumşaq” mənası verir. Malaxit firuzəyi rəngdən qara yaşıl rəngə qədər digər daşlardan nəzərə çarpacaq dərəcədə seçilir. Psixoloq onun haqqında danışarkən qeyd edib ki, daşı aksessuar kimi üzərində gəzdirənlər də, evdən asanlar da var. Əslində isə enerji əşyada deyil, ona yanaşma tərzindədir.


Dorian qasırğası Floridaya doğru irəliləyir\nDorian qasırğası Baham adalarının sakinlərinə ikinci "cəhənnəm gecəsi" yaşadıb. Mərkəzi Böyük Baham adasının şimal sahillərində tərpənmədən dayanan qasırğa bölgədə fırtınalar, güclü yağışlar və dağqınlarla müşayiət olunub.\nBazar günü gecə saatlarına qədər adada dayanan Dorian nəhayət yenidən bazar ertəsi hərəkət etməyə başlayıb. Sinoptiklər qasırğanın çərşənbə axşamı gün ərzində adadan uzaqlaşaraq, ABŞ-ın Florida ştatına doğru irəliləyəcəyini gözləyir.\n"Baham adalarının şimalındakı bəzi bölgələrdə tarixi bir faciə yaşayırıq” - deyə, baş nazir Hubert Minnis bildirib. "İndi bizim missiyamız və diqqətimiz axtarış, xilasetmə və bərpa işlərinə yönəlməlidir”, o əlavə edib.\nBazar ertəsi bir mətbuat konfransında baş nazir jurnalistlərə Dorian qasırğasının Böyük Bahamaya keçməzdən əvvəl Abako adasını təsirinə məruz qoyduğunu və adada beş ölüm hadisəsinin olduğunu bildirib. Minnis Abakodan alınan ilkin məlumatlara görə, "indiyədək görünməmiş və çox geniş" dağıntıların olduğunu deyib.\nBirləşmiş Ştatların Milli Qasırğa Mərkəzi qasırğanın gücünün zəiflədiyini, lakin çərşənbə axşamı səhər hələ də saatda 195 kilometr sürətlə əsən küləklərlə müşayiət olan son dərəcə güclü bir fırtına olaraq qaldığını bildirib.\nSinoptiklər Dorian qasırğasının çərşənbə axşamı "çox təhlükəli şəkildə" Floridanın şərq sahillərinə, çərşənbə günü və cümə axşamı isə Corciya və Cənubi Karolina ştatlarının sahillərinə yaxınlaşacağını gözləyir.


İngiltərənin xarici işlər naziri: Nüvə anlaşması qorunmalıdır - IUVMPRESS\nİngiltərənin xarici işlər naziri sionist rejimin baş naziri ilə görüşdə deyib ki, London nüvə anlaşmasının qorunmasına sadiqdir və bu anlaşma regionda təhlükəsizliyin gələcəyinə əmin olmaq üçün ən yaxşı seçimdir.\nBoris Conson dünən Londonda Benyamin Netanyahu ilə görüşdə bildirib ki, İngiltərə Fransa və Almaniya ilə yanaşı nüvə anlaşmasına sadiq qalacaq.\nİngiltərənin xarici işlər naziri vurğulayıb: London Tehranın nüvə anlaşması çərçivəsindəki öhdəliklərinə sadiq qalması barədə əminlik əldə edəcək.\nİngiltərənin xarici işlər naziri həmçinin sionist rejim ordusunun Qəzzədəki son cinayətlərindən nigarançılıq edib və deyib ki, Qəzzədə minlərlə fələstinlinin öldürülməsi və yaralanması barədə təhqiqat zəruridir.\nBoris Conson qeyd edib ki, sionist rejimin qərb sahilindəki qəsəbəsalmalarının davam etməsi Fələstində böhranın davam etməsinin əsas maneələrindən biridir.\nSionist rejimin baş naziri dünən özünün nüvə anlaşmasına qarşı sonuncu tapşırıq dayanacağında Berlin və Parisdən sonra Londona daxil olub. O, İngiltərənin baş naziri ilə də görüşübdür.\nTrampın ilk prezdentlik ilində 499 mülki vətəndaş öldürülüb – Rəqəmlər mübahisə doğurub\nNetanyahunun Fransaya səfərinə etiraz\nHadi Əl-Amiri İraqda su böhranının həll edilməsinə çağırıb\nƏrəbistanın Misir və İsrail arasındakı barışıq müzakirələrini himayə etməsi ifşa edilib\nŞ.Koreya lideri nüvə tərksilahına sadiq olduğunu bildirib\nArgentina futbol yığmasının sionist rejim ilə yoldaşlıq görüşü ləğv edilib\nAlman siyasətçilər ABŞ-ın Berlindəki səfirinin mövqeyinə reaksiya verib


İnnovasiyalar Mərkəzi | “Azərbaycan 500 ASAN Startap Proqramı”na start verilib.\n15 fevral 2021-ci il tarixində “Azərbaycan 500 ASAN Startap Proqramı”nın açılış mərasimi keçirilib.\nNəqliyyat, rabitə və yüksək texnologiyalar naziri Rəşad Nəbiyev ölkəmizdə startap fəaliyyəti istiqamətində uğurlu nəticələrin əldə olunduğunu, həmçinin ekositemin inkişafı üçün dayanıqlı infrastrukturun, xarici investisiyalara çıxışın əhəmiyyətini vurğulayıb. Nazir bildirib ki, bu sahədə önəmli rola malik olan “500 Startups” şirkəti ilə əməkdaşlıq növbəti uğurlu addımdır.\n“NextSale” şirkətinin baş icraçı direktoru və təsisçisi Taleh Kərimli “500 Startups” şirkətinin xüsusi proqram vasitəsi ilə ölkəmizdəki startaplara dəstəyinin, həmçinin “İnnovasiyalar Mərkəzi”, o cümlədən “INNOLAND” ilə əməkdaşlığının təqdirəlayiq olduğunu qeyd edib.


TOBIAS MENZIES BU YOLLA DANIŞIR - VƏ ŞAHZADƏ PHILIPIN ÖLÜMÜ - RADIO TIMES - DRAMA\nThe Crown’s Tobias Menzies on This Way Up Sezon 2, kişilik və Şahzadə Philipin ölümü\nŞahzadə Philip, bu ilin əvvəlində, yüz illik yubileyindən utananda öldü, televiziya prodüserləri yalnız kral mütəxəssisləri ilə əlaqə qurmaqla kifayətlənmədilər, həm də Philiplə heç tanış olmayan, ancaq kralın ekran görüntüsünü izləyən bir aktyorla da əlaqə qurdular. milyonlarla ay əvvəl.\nDaha əvvəl ikili rolları ilə tanınan Tobias Menzies Qəribə , Netflix dramının üçüncü və dördüncü sezonları üçün Phil Smith'in hissəsini Matt Smithdən miras aldı Tac .\nPhilipin xüsusilə bir gənc fikri ilə heyran qaldığı son mövsüm Diana Spencer firmaya qatılaraq, keçən ilin noyabrında, Edinburqun gerçək Dükünün ölümündən dörd ay əvvəl yayımcı tərəfindən sərbəst buraxıldı. Kilidləmə davam etdikdə, Menzie'nin təsviri, bəlkə də qlobal izləyicilərin ən son gördüyü 'Philip' idi.\nƏlbətdə ki, Londonda, Kentish Town-dan Zoom vasitəsilə danışan Menzies muzes, dünyasını dəyişdiyi dövrdə onu canlandıran ən son insan olmaq qəribə bir mədəni mövqedir.\nAncaq həqiqətən, bilirsiniz - mən heç vaxt kişi ilə tanış olmamışam. Mən onu tanımırdım, bilirsiniz. Ömrünün bəzi hissələrini dramatizasiya edirdik. Çox maraqlı idi, çünki o dövrdə [Şahzadə Philipin ölümündən] bir az xahiş etdim ki, şoulara gedib şərh verin və onun haqqında danışsın, bu, həqiqətən heç özünü rahat hiss etmirdi, çünki çox təməl bir şəkildə Mən onu tanımıram.\nMenzies, Şahzadə Philip'in ölümündən sonra bir sözçüsü olaraq yaxınlaşmağı düşündüyünü hiss etdi (televiziya istəklərini qəbul etmədi). Bununla birlikdə, aktyorun (əvvəllər rol üçün etdiyi geniş tədqiqatlardan bəhs edən) Philipə indiki zamanda istinad etdiyi və ya kralın müəyyən vəziyyətlərə necə reaksiya göstərə biləcəyi barədə fikirlərini söylədiyi zamanlarda sürüşmə məni təəccübləndirir.\nYaxınlaşıb cəhd edib anlamaq və onu bir ekrana gətirmək üçün əlimdən gələni etdim. Fəqət, bilirsiniz ki, insan və onun həyatı ilə müqayisədə çox fərqli bir şey var; bu çox uzun və çox müxtəlif və olduqca fövqəladə bir həyat idi - kiçik bir hissəsini şoularımızda canlandırmağa çalışırıq. , o deyir. Beləliklə, həqiqətən dürüstəmsə, iki şeyi həqiqətən qarışdırmaqdan çəkinirəm. Bəli və onun ikisini də qarışdırmamı istəməyinə əminəm. Əlbəttə ki, həyatı barədə danışmağımı istəməz.\nMenzies hələ də Şahzadə Philipin Tacı izlədiyini və ya onunla əlaqəli versiyasını görüb görmədiyini bilmir, amma aktyor Dükün hər şeyi gülünc hesab etdiyinə inanır.\nTobias Menzies The Crown dördüncü mövsümündə Şahzadə Philip rolunda (Netflix)\nBilmirəm, etməyib [mənim təsvirimə baxın]. Yəni, düzü, görməməsini istərdim. Demək istərdim ki, olmaz - düşünürəm ki, həyatının dramatizasiyası fikrindən sadəcə nifrət edərdi. Sadəcə bunun sadəcə gülünc bir müəssisə olduğunu düşünərdi. Bəli, onun fantastik adamdan daha çox sənədli adam olduğuna əminəm. Faktları sevir. Fərziyyə deyil.\nMatt Smith-in The Crown-un bir və ikinci fəsillərindəki cazibədar, xanımlar obrazından fərqli olaraq, Menzies’in yaşlı Şahzadə Philip daha düyməli idi. Bu xarakter, Menziesin oynadığı səssiz sevgi marağı olan Richarddan çox uzaq deyil Bu yol ikinci mövsüm.\nRichardın xarakteri, ilk görüşdüyünüz zaman zahirən olduqca yüksək status və xaricdə alfa olan, ancaq altındakı dəhşətli bir qırıqlığı əhatə edən bir kişilik növü üzərində bir düşüncədir. Bunun emosional və cinsi cəhətdən göründüyü maraqlıdır.\nRichard, qəribə mərkəzi personaj Aine-yə düz adamdır (serialın yaradıcısı Aisling Bea-nın rolunu oynayır, özü də komik bir komikdir). Menzies mənə deyir ki, komik qadına düz kişini sevirəm - bu kombinasiyanın böyük bir pərəstişkarıyam.\nAine və Richard bu yolda ikinci mövsümdə (Kanal 4)\nİlk üç hissədə Richard səhnələrinin çoxunu Aine ilə yataqda keçirir. This Way Up mövsümünün ikinci bir sıçrayışı var, yəni Aine və Richard-a yenidən baxdığımız zaman, birinin iradəsini atladılar-etməyəcəklər-səhnə, ilk öpüşdən keçmiş və yataqdakı ilk gecəsi ilə başlayan .\nLakin, işlər plana uyğun getmir, çünki yaşlı Richard performans narahatlığı ilə mübarizə aparır, daha sonra daha geniş zehni sağlamlıq problemləri ilə əlaqələndirir.\nMenzies bu yolun erektil disfunksiya və kişilərin ruhi sağlamlığını əvvəllər görmədiyi şəkildə həll etdiyini düşünür? Ona xitab edən bir [nother] şou düşünə bilmirəm. Bəli. Yəni bu baxımdan bunun qeyri-adi olduğunu düşünürəm.\nAisling-in yazılarını çox bəyəndiyim budur - içərisində çox mürəkkəb maraqlı qadınlar var, amma bununla da bitmir. Kişi personajlarının da davam edən bir həyatı var. Və duyğuların kişilərin cinsiyyətini necə təsir etdiyinə dair bir mövzu götürürsünüz ... Bu, dediyiniz kimi satılmayan, o qədər də dramatikləşdirilməyən bir şeydir.\nBeləliklə, bu baxımdan, ikinci hissə, həqiqətən, ağıllı, gülməli bir şəkildə - olduqca dərin, emosional mövzulara toxunan yerdə qaldığı yerdə davam edir.\nVerilişdəki emosional məqamların xaricində (bunların çoxu var - axı serial Aine'nin sinir böhranından sonra başlayır), bir çox seks səhnələri də tez-tez gülməkdən gülməlidir. Menzies kiliddən birdən çox seks səhnəsini çəkməyə necə keçidi tapdı? Düşünürəm ki, hələ özümə gəlməmişəm, zarafat edir.\nAine'nin yataqda çatladığı bir meta zarafatına istinad edirəm, burada seks səhnələrindən sonra həmişə sinələrini örtmək üçün aktrisaları lağa qoyur, bunu etmədən əvvəl.\nBunu etməklə bağlı əsas məsələ o zaman çox bədən - mənim bədənim - istər həqiqi bədən olsun, istərsə də geyilən ət rəngli şalvar - çox şey göstərməmək idi. Bəli, təəccüblüdür ki, bəzən çox gülməli məqamları, onların çəkiliş təcrübəsi çox yüksəkdir - texniki cəhətdən nəmləndirir. Bəli, yəni Aisling ilə çəkiliş aparmaq deməkdir - inanılmaz bir komediya növü var, mənim üçün çox fərqlidir ... Bu mövzuda xoşuma gələn başqa bir iş üsuludur və bəli, bunu çox canlandırıcı bilirəm.\nÜçüncü mövsümün olma ehtimalını qaldırdığımda, Menzies, Way Way Up-dan daha çoxunu görmək istədiyini söyləyir, amma əlavə edir ki, bunu yazmaq Aislingə başa gəlir. Bilirsiniz, əsər haqqında çox fərdi bir şey var. Bəzən çox təsirli və çox gülməli bir şeyi fırlada biləcəyi bu yüksək səviyyəli həqiqiliyi əldə etmək üçün öz təcrübələrini və öz həyatlarını olduqca dərindən düşünür. Bəli, bunu etmək çox çətindir.\nAncaq bəlkə [əgər] gedib bir az qaranlıq otaqda uzansa. Bəli, içində başqa biri var, ümid edirəm.\nAisling Bea və Sharon Horgan, bu mövsüm Up Way 2-də rol alırlar (Kanal 4)\nTacı qaçıran izləyicilər başqa bir şəkildə Menzies'i daha təəccüblü olsa da, kilidləmə vuruşunda görmüş ola bilər: Terror , əvvəlcə 2018-da geri buraxılmış, ancaq BBC iPlayer onu bağladıqdan sonra Atlantikin bu tərəfində geniş yayılmışdı.\nHəqiqi həyat hadisələrindən ilham alaraq və ən çox satılan 2007 roman Dan Simmons tərəfindən hazırlanan şou, kapitan Sir John Franklinin 1845-ci ildə Şimal-qərb keçidini kəşf etmək üçün yola çıxarkən Arktikaya məhkum olan Kral Donanması ekspedisiyasını uydurur.\nDramda Komandir James Fitzjames rolunu oynayan Menzies, şounun qəfil populyarlığından təəccübləndiyini etiraf etdi.\nBuradakı uyğun auditoriyanı tapdığından çox məmnunam, çünki ən qürur duyduğum əsərlərdən biridir, deyir.\nŞübhəsiz ki, bir İngilis hekayəsidir ... buna görə də bu hekayəni izah etmək üçün olduqca diqqətəlayiq olduğunu düşündüyüm bir şey etməyim üçün həqiqətən bir şey var idi (çünki ilk dəfə yayımlandığı üçün).\nBBC-yə götürdükləri üçün çox minnətdaram və indi uyğun bir auditoriyaya çatdığına görə bəli, dəniz və İngilis tariximizin maraqlı bir guşəsidir. Həm də günümüzdə olduqca aktual olduğunu düşündüyüm mövzulara toxunur ... müstəmləkəçilik, dünyanın bizə aid olmayan hissələrini ələ keçirməyin ziyanı və edə biləcəyi zərər.\nThis Way Up’dan sonra Menzies mənə yaxın bir epizodu da olduğunu söyləyir Müasir sevgi (New York Times sütununa əsaslanan Amazon seriyası), lakin yaxın gələcəkdə (çox layiq) bir fasilə aldığını görünür.\nSəyahət yerləri [iş üçün] bir az kabusdur. Beləliklə, həqiqətən etmək istədiyim materialı gözləməyə can atıram; qətiliklə ‘yox’ deyə bilməyəcəyimi. Hal-hazırda, bu yay olduqca ağır idi və televiziyada çox idman növü oldu, deyə zarafat edir.\nBundan əlavə, son BBC One həbsxana dramının böyük bir pərəstişkarı idi Vaxt , baş rolunu Sean Bean oynadı və gələcəkdə rejissor Lewis Arnold ilə çox maraqlanacağını söylədi.\nVə hit dram seriallarındakı Jekyll və Hyde rollarına gəlincə Qəribə ? Hər iki obrazı (Black Jack və Frank Randall) öldürülsə də, Menzies flashback-də yenidən görünməsini istisna etməyəcək (və ya şounun vaxt səyahət xüsusiyyətini nəzərə alaraq).\nOnların hamısı [aktyor heyətində] dostdurlar və çox əzizdirlər - o şou mənim üçün çox əzizdir. [Hamısını] üç il çəkdim. Bəli, hazırladığımız şeylərdən çox qürur duyuram, deyir. Heç vaxt heç vaxt demə.\nThis Way Up, 14 İyul Çərşənbə günü axşam saat 22-də Kanal 4-də yayımlanacaqdır. Bütün seriya ilk hissənin yayımlanmasından sonra All4-də yer alan qutuda olacaq.\nİzləmək üçün başqa bir şey axtarırsınız? Bu axşamın nə olduğunu görmək və ya bizimkinə baxmaq üçün TV Rəhbərimizə baxın Netflix-in ən yaxşı seriyası bələdçi. Bu Böyük RT Müsahibəsini bəyəndinizsə, ən böyük ulduzlarla daha eksklüziv söhbət etmək üçün bölməyə keçin.\nnə vaxt ölü geriyə doğru gedir\n365 dni ildə lauranı öldürən\nGta fırıldaqçı kodları pc\nmərkəzi park beş tökmə\nbu axşam bir şouda kim var


Bakıda adam bıçaqlayan şəxsin məhkəmə istintaqı başa çatıb | Report.az\nBakıda adam bıçaqlayan şəxsin məhkəmə istintaqı başa çatıb Bakı Ağır Cinayətlər Məhkəməsində qəsdən sağlamlığa ağır xəsarət yetirməkdə təqsirləndirilən Nəsimi Əbilovun cinayət işi üzrə məhkəmə prosesi keçirilib.\n16 Sentyabr , 2019 12:27\nBakı Ağır Cinayətlər Məhkəməsində qəsdən sağlamlığa ağır xəsarət yetirməkdə təqsirləndirilən Nəsimi Əbilovun cinayət işi üzrə məhkəmə prosesi keçirilib.\n"Report"un xəbərinə görə, hakim İradə Həsənzadənin sədrliyi ilə keçirilən prosesdə məhkəmə istintaqının tamamlandığı elan edilib.\nProkuror çıxış üçün vaxt istəyib. Məhkəmə prosesi sentyabrın 23-də davam edəcək.\nQeyd edək ki, hadisə Sabunçu rayonunda baş verib. 1997-ci il təvəllüdlü Kürdəmir rayon sakini Ağayev Əhməd Tofiq oğlu Məhəmmədli qəsəbəsi “Güllücə” kafesinin yanında 1991-ci il təvəllüdlü Binəqədi rayonu, Gülüstan qəsəbəsi ev 14-də yaşayan Əbilov Nəsimi Şahin oğlu tərəfindən bıçaqlanaraq çoxsaylı bədən xəsarətləri alıb. N.Əbilov hadisə yerindən yayınmasına baxmayaraq, Sabunçu Rayon Polis İdarəsinin 15-ci Polis Bölməsi əməkdaşlarının keçirdikləri əməliyyat-axtarış tədbirləri nəticəsində Məhəmmədli qəsəbəsində hadisə yerinin yaxınlığında saxlanılaraq istintaqa təhvil verilib.\nFaktla bağlı Sabunçu Rayon Polis İdarəsində Cinayət Məcəlləsinin 126.1-ci maddəsi ilə cinayət işi başlanılıb.


Azərbaycanda orta aylıq əmək haqqı 3% artıb – RƏSMİ – Reportyor\nYediyarovla bağlı yoxlama niyə donub? – təhsil şefinin villasında kef çəkdilər.\nYediyarovla bağlı yoxlama niyə donub? - təhsil şefinin villasında kef çəkdilər.\nXameneidən amerikalı səlahiyyətlilərə SƏRT SÖZLƏR


Rafiqtagi.com | “Azərbaycan siyasətində aryerqardçı düşüncələr” Konspekt.\nTarix: 24-01-2017 05:44\nAzərbaycandakı boş söz boşluğu heç cür dolmaq istəmir. Bu boşluğu sinəsi boş sözlə dolu padşahlar da doldura bilməz. Qardaşlar, Qarabağ Azərbaycan siyasətində boş sözlərlə təzahür etdi. Ya da belə deyək: Qarabağın Azərbaycan siyasətində leksikoloji inikası boş sözlər şəklindədir. Qəribədir, hətta kök və kökəlməkdə olan siyasətçilərimizin də bətnindən köp timsalında boş söz çıxır. Ədə, bu köklərə də etibar qalmayıb! Halbuki azərbaycanlı təfəkküründə kök əzəldən böyük insan olub. Köklük böyüklük komponenti sayılıb.\nQardaşlar, Azərbaycan padşahları mütəmadi hap-gop sui-qəsdlərə məruzdurlar. Artıq ölkədə sui-qəsdlərin də şoru çıxıb. Sizi bilmirəm, indən belə mən padşaha sui-qəsdləri lotuluq növü sayacağam.\nHəri, Qarabağ əldən getməsəydi, Azərbaycanda siyasətçi olmayacaqdı. Siyasətimiz torpaq getdikcə rövnəq tapıb. Bir balaca rövnəq kəsirimiz, inşallah, bir balaca torpaq getməsilə hər zaman düzələn şeydir. Görün mən sizə nə deyirəm, yaxşı siyasətçi millət üçün gözəl torpaqdan irəlidir. Ölkəni torpaq yox, siyasətçi tanıdar. İnsanı torpaq yox, siyasətçi dirildər. İndiyəcən Azərbaycan haqqında dünya coğrafiyaçılarından savayı kim nə bilərdi! Qarabağ tərpənməz inventar kimi bir küncdə durmuşdu. Qiyamında Gəncəmiz tanındı, qaçqın prezidentə yiyə duranda – Kələkimiz. İndi dünya Azərbaycan coğrafiyasını beş barmağı kimi bilir.\nAncaq dağ-dərədən ibarət Qarabağ əslində siyasətçilərimizi üzükölgəli də edib: bizdə ikən bilmərrə kölgəsi yoxdu, bizdən gedən kimi üzlərə zil qara kölgəsi düşdü. Onu deyim ki, mən siyasətçinin üzükölgəlisini üzükölgəsizindən üstün tuturam. Üzükölgəli siyasətçidən diktator çıxmaz. İnsanların hürr yaşaması üçün üzükölgəli padşah vacibdən vacibdir. Məmləkətinin ora-burası işğal altında olan padşaha üzükölgəli padşah deyilir. Elə padşah adamı tutdurmaqdan çox, buraxdırar. Üzükölgəli padşah amnistiyabaz olar və tutması tutduqca hüquqa hörmət edər.\nMənim tərs bir rəssam dostum sözgəlişi dediyim “ üzükölgəli padşah” sözümə keçən il götürüb illüstrasiya çəkmişdi: padşah, üzündə də kölgə. Özü də millilik naminə - nar və üzüm kölgələri. Elə bilirdin padşah Gülüstani-İrəm kölgəliyində əyləşib. “Üzükölgəli olmaq, - ona, əzizim, dedim, - üzü kölgəliliklə sinonim deyil. Üzünə kölgə düşən hər insana “üzükölgəli” deməzlər. Yaxud üzükölgəlinin üzündə ola bilər heç kölgə görməyəsən də”. Bu yerdə dostum modernizmdən bixəbərliyimə qah-qah çəkib güləndə, mən də onun dilimiz sarıdan naşılığına şəbədə elədim.\nQardaşlar, mən Azərbaycanda idealizə eləməyə adam tapmadığıma görə nihilist olmuşam. Üstəlik də, romantikliyim çoxdan ötüb keçib. Həri, mənim nihilistliyimin kökləri dərindədir. Hərçənd bütün ömrüm büt yaradıcılığında keçib. Mən özlüyümdə büt ustasıyam, başqa sənətim-zadım yoxdur. Hörməkdə olduğum axırıncı bütün də, iş tamama yetməmiş, saqqalı ağardı. Qara mərmər üçün nəzərdə tutduğum insanın ağ saqqalı hər şeyi korladı. Ah, mən həm də sufi sayılan həmin insanda dünyəvi ehtiraslardan şaşıb qaldım. Sufidə padşahlıq həvəsi anoxranizmdir. Qardaşlar, mən Azərbaycanda sufiliyi də lotuluğun bir növü saymaq ərəfəsindəyəm. Biz ümumbəşəri, dünyəvi dəyərlərin saxtakar icraçılarıyıq. Allahın nə bizdən, nə də padşahımızdan xəbəri var. Biz şeytanın Azərbaycanda gərdişinə göz yummuşuq.\nİşim bitdi, rəssam dostum dilimdəki “biz” gəlməsini eşitsə, yəqin bu dəfə gedib eşşəklərə sancılası biz şəkli çəkəcək və buna da modernizm deyəcək. Həri, qardaşlar, Azərbaycanda modernizm də lotuluq növüdür.


Kərəm Həsənovun Əziz Əzizov planı ölkə prezidentinin əleyhinə işləyir\n23:31 18-06-2019 466\nƏziz Əzizovun Cəlilabaddan Bakının Yasamal rayonuna gətirilməsi ayrıca olaraq maraq doğurdu. Uzun müddət Yasamal rayonu icra hakimiyyətinin başçısı postu boş qaldı.\nBir müddətə maraqlı qüvvələr bu vəzifədə özünü və yaxud öz adamını görmək üçün xeyli çaba sərf etdilər. Mediada da bu barədə çoxlarının piar kompaniyası həyata keçirildi. Amma, fevral ayında Cəlilabad rayon icra hakimiyyətinin başçısı Əziz Əzizovun bu vəzifəyə təyinatı bütün müzakirələrə son qoydu. Ə.Əzizovun Yasamal rayonuna rəhbər təyin olunmasından bir il ötür və ötən bir ildə xüsusi uğuru ilə fərqlənməyən icra başçısı indiki həssas dönəmdə yeni narazılıq ocağı yaratmaqdadır. Bunun detalları haqda bir qədər sonra.\nRedaksiyamıza daxil olan məlumata görə, Yasamal rayonu ərazisindəki söküntü işlərinə birbaşa icra hakimiyyətinin Mənzil Kommunal Təsərrüfatı Birliyinin rəisi Rüfət Əhmədov nəzarət edir. Rüfət Əhmədovun bu vəzifəyə qədər Kərəm Həsənovun şirkətlərində çalışıb. Kərəm Həsənovun kəndçisi və qohumu olan Rüfət Əhmədov Həsənov qardaşlarının qara kassalarından biri kimi ad çıxarıb. Belə ki, Kərəm və Malik Həsənov qardaşlarının əsas pul yığan şəxs olduğu bildirilən Rüfət Əhmədov Əziz Əzizovun Yasamal rayon icra başçısı təyin edildikdən sonra Mənzil Kommunal Təsərrüfatı Birliyinə rəhbər təyin edilib. Görünür, Kərəm Həsənov pul məsələlərində o qədər də Əziz Əzizova güvənmədiyi üçün, yanına qohumunu yerləşdirib…\nP. S. Yuxarıda qeyd olunan faktlar təsdiq edir ki, Kərəm Həsənov Əziz Əzizovu Yasamal rayon icra hakimiyyətinə başçı gətirməklə rayonda onsuz da ağır və dözülməz olan vəziyyəti xeyli çətinləşdirib. Ölkə Prezidenti Yasamal rayonda hökm sürən dərəbəyliyi aradan qaldırmağa çalışdığı vaxtda Cəlilabadı tam xaraba və zəlil günə qoymuş Əziz Əzizovu buraya tövsiyyə etməsi əslində ölkə Prezidentinin Yasamalda nəzərdə tutduğu yenilənmə planına qarşı ciddi təxribat oldu və rayonun inkişafına ciddi zərbə vurdu.\nBaxın, Əziz Əzizov işlədiyi bir ildən çox vaxt ərzində Yasamal rayonunda heç bir yeniliyə nail olmayıb, rayon inkişafdan qalıb, insanlar dövlətdən narazı salınıb, rayon ərazisini zibillik basıb, amma başçının özünün və himayədarı Kərəm, Malik Həsənov qardaşlarının Yasamalda geniş imkanlar qazanmalarına kifayət qədər şərait yaradıb. Rayon əhalisi icra başçısının qazanc əldə etmək ehtirasının qurbanlarına çevrilib. Ə. Əzizov hazırda məhəllələrdə əhali ilə mənasız göruşlər keçirib, xalqa nağıl danışır. Maraqlı odur ki, icra başçısının danışdığı nağıllara nə onun özü, nə də Yasamal əhalisi inanır. Yasamalda baş verən mənfi hadisələr isə ölkə Prezidentindən gizlədilir.\n05:05 Bir toyda 79 adam koronavirusa yoluxub\n03:30 Ölkə tarixinin ən böyük fəlakətlərindən biri yaşandı: 70 min ev və avtomobil...\n00:50 Məşhur xəstəxananın təcili yardım xidməti dayandırılıb\n00:15 Xalq artisti Canəli Ələkbərovun oğlu vəfat edib\n00:05 Günün qoroskopu: Yaxınlarınızın dediklərinə diqqətlə qulaq asın\n00:00 "Neftçi"də yeni məşqçi


Bəxtiyar QARACA: - 20 Yanvara gətirən yol\nBəxtiyar QARACA: 20 Yanvara gətirən yol\nXIX əsrin 20-30-cu illərindən başlayaraq mütəşəkkil formada Cənubi Qafqaza köçürülən, bunun ardınca silahlı dəstələr yaradaraq köklü əhalini - azərbaycanlıları təhdid edən, onlara qarşı kütləvi qırğınlar törədən ermənilər üçün öz məqsədlərinə çatmaq yolunda bütün vasitələr məqbul idi. Onlar qorxmadan, çəkinmədən bəyan edirdilər ki, “Ədalətin bizim tərəfimizdə olub-olmaması önəmli deyildir, biz qalib gəlməliyik. Bu, yeganə yoldur. Biz qalib gələndə hansı üsullardan istifadə etdiyimizi bizdən soruşan olmayacaq...” Həqiqətən, “soruşan” olmadı və indi də soruşan yoxdur ki, ermənilər 1918-ci ildə əvvəllər heç vaxt yaşamadıqları bu ərazilərdə özlərinə necə dövlət yaratdılar və yerli əhaliyə-azərbaycanlılara qarşı terror və soyqırımı necə dövlət siyasətinə çevirə bildilər?\n1920-ci ildə Azərbaycan və Ermənistan sovetləşdirildikdən sonra azərbaycanlıların sıxışdırılması, onlara məxsus torpaqların Ermənistana verilməsi prosesi daha da sürətləndi. Faktlara müraciət edək: 1920-ci il avqustun 5-də hazırlanmış bir sənəddə Azərbaycanın Ermənistan ilə mübahisəsiz ərazisi belə göstərilirdi: sərhəd Qazax və Borçalı qəzalarının köhnə inzibati sərhədlərindən başlayır, sonra Qazaxdan, Aleksandropoldan (Gümrü) və Yeni Bəyazitdən Maralıca dağlarına qədər, oradan birbaşa Göyçə gölünə enir, təxminən 11/2 verst şimala Çubuqlu kəndindən sonra Göyçə gölünü ikiyə bölür, onun cənub sahili ilə qərb istiqamətinə gedir, Göycə gölünün cənub sərhədində sərhəd Zağalı və Gödək Bulaq kəndləri arasından başlayır, sonra Yarnızlı, Qızıl Vəng və Yuxarı Alçalı kəndlərinin yuxarısından Göyçə gölünün cənub sahillərinin dağlıq rayonlarından - Qızıl Harava (təxminən 1859) və Ağmahan yüksəkliklərindən keçir, qərbdə İrəvan və Yeni Bəyazit qəzalarının sərhədlərindən Kiçik Ağdağa doğru gedir, müsəlmanların (azərbaycanlıların) yaşadığı dağlıq rayonları ermənilərin məskunlaşdığı kəndlərdən ayırır. Sonra sərhəd Kiçik Ağdağ dağlarından şimal-qərbə Toğmahan gölü istiqamətində Təzəkənd kəndinə doğru gedir, oradan Gərni çayı ilə Yuxarı Ağbaş kəndinə çatır və onun qarşısından şimala doğru yük-səkliyə qalxır, oradan cənub-qərbə Uluxanlıya gedir, Uluxanlı kəndi və Uluxanlı dəmir yolu stansiyasının arasından keçərək Araz çayına qədər uzanır və şimalda Rəncbər kəndinə çatır, Rəncbər kəndindən Araz çayınadək sərhəd birbaşa qərbə, Sürməli qəzası ilə Eçmiadzin və Kars vilayətlərinin keçmiş inzibati sərhədləri ilə qovuşur və Təndürək dağlarına, keçmiş rus-türk sərhədinə doğru gedir.\nAmma az sonra bu bölgüdən, demək olar ki, əsər-əlamət qalmadı. Sovetlər dönəminin başlanğıcında Azərbaycanın Naxçıvanla, Türkiyənin isə türk dünyası ilə quru əlaqəsinin kəsilməsinə gətirib çıxaran torpaqların, xüsusən Qarabağın dağlıq hissəsinin - Zəngəzurun itirilməsi sonrakı illərdə daha böyük faciələrə yol açdı. Azərbaycanın tarixi əraziləri - Yeni Bəyazid qəzasının Basarkeçər bölgəsi və Şərur-Dərələyəz qəzasının üçdə iki hissəsi, Qazax qəzasının bir hissəsi, Cəbrayıl qəzasının və Naxçıvan Muxtar Sovet Sosialist Respublikasının bəzi kəndləri heç bir əsas gətirilmədən Ermənistana peşkəş edildi. Beləliklə, 1918-1920-ci illərdə Azərbaycanın 114 min kvadratkilometr ərazisindən sovet dövründə yalnız 86,6 min kvadratkilometr qaldı. Bütün bu haqsızlıqlara etiraz edənlər isə amansızlıqla susdurulurdu. Sovet Azərbaycanının xalq ədliyyə komissarı Behbud ağa Şahtaxtinski Rusiya Kommunist (bolşevik) Partiyası Mərkəzi Komitəsinə yazırdı ki, Zəngəzurda 123 min 95 nəfər azərbaycanlının, 99 min 257 nəfər erməninin yaşamasına baxmayaraq, 1920-ci il noyabrın 30-da Zəngəzur qəzasının qərb hissəsinin Ermənistana verilməsi bolşevik “ideyaları”na ziddir. Mərkəzin ona cavabı isə özünü çox gözlətmədi. Qısa bir vaxtda N.Nərimanov Moskvada, Behbud ağa Tiflisdə müəmmalı şəkildə qətlə yetirildilər.\nSonrakı illərdə də vahid bir dövlətin tərkibində - Sovetlər birliyində yaşamalarına baxmayaraq azərbaycanlılar yenə tarixi torpaqlarında sıxışdırılır, əvvəlki illərdə doğma yurdlarından qovulanların daimi yaşayış yerlərinə qayıtmalarına ermənilər torpaq çatışmazlığı bəhanəsi ilə qəti şəkildə etiraz edir, azərbaycanlı qaçqınları yerləşdirmək üçün Ermənistanda boş torpaq olmadığını, onların Zəngəzur qəzasına qaytarılmasının böhranlı vəziyyət yaradacağını, buna görə də məsələni Azərbaycanın sərbəst torpaq fondu hesabına həll etməyi təklif edirdilər və həmişə də öz istəklərinə “nail” olurdular..\nErmənilərin Cənubi Qafqaza gətirilərək məskunlaşdırılmasında növbəti mərhələ Lozanna konfransı oldu. 1923-cü il iyulun 24-də Türkiyə ilə Qərb dövlətləri arasında bağlanan, Türkiyənin indiki sərhədlərini, regiondakı statusunu müəyyən edən bu müqavilə tarixin sonrakı mərhələlərində baş verəcək bir çox hadisə üçün də platforma rolunu oynadı. 1920-ci ildə Yunanıstanın təkidi ilə imzalanmış “Sevr müqaviləsi”nə əsasən, Osmanlı dövlətinin qəti sərhədləri, orduya malik olmaq hüququ və Aralıq dənizindəki adalara olan iddiası ləğv edilmişdi. Amma Yunanıstandan başqa, heç bir dövlətin müqavilənin şərtlərini tanımaması “Lozanna” konfransının çağırılmasına səbəb oldu. Bununla, yüz illərlə davam edən türk-yunan ixtilafı qismən həllini tapdı və iki dövlət arasındakı sərhəd dəqiqləşdirildi. Egey dənizindəki xırda adalar bölüşdürüldü. Bir milyona yaxın yunan Türkiyədən Yunanıstana, 500 min türk isə Yunanıtsandan Anadoluya köç etdi. “Lozanna” müqaviləsi həm də Osmanlı sərhədləri daxilində yaşayan erməni və yəhudilərin statusunu müəyyən etdi. Bu milli azlıqlar tamhüquqlu Türkiyə vətəndaşı elan edildi. Amma Lozannada həllini tapmayan nüanslar da oldu. İraqla Türkiyə sərhəddindəki Mosul vilayətinin statusunun qeyri-müəyyən qalması, Kipr məsələsində razılığın əldə edilməməsi, sonradan regionda ciddi münaqişələrin formalaşmasına gətirib çıxardı. Konfransda iştirak edən RSFSR xalq xarici işlər komissarı Georgi Çiçerin 1923-cı ilin yanvarında Beynəlxalq Erməni Cəmiyyətinə göndərdiyi məktubda sovet hökumətinin erməniləri qəbul etməyə hazır olduğunu bildirdi. Ermənilərin mühacirəti üzrə komissiyanın 1923-cü il martın 23-də keçirilən iclasında 200 min erməninin SSRİ ərazisinə köçürülməsi qərarı azərbaycanlıların bütün istiqamətlərdə sıxışdırılmasında mühüm rol oynadı. Həmin il Naxçıvanın azərbaycanlılar yaşayan 9 kəndi Ermənistana verildi. İki il sonra, 1925-ci il mayın 19-da Zaqafqaziya Mərkəzi İcraiyyə Komitəsinin qərarı ilə ermənilər Naxçıvana da yerləşdirildi. Bunlar azmış kimi, 1923-cü il iyulun 7-də Qarabağın dağlıq hissəsində mərkəzi Xankəndi olmaqla Dağlıq Qarabağ Muxtar Vilayəti (DQMV) təşkil edildi. Həmin ilin sentyabr ayında şəhərin adı dəyişdirilərək azərbaycanlılara qarşı soyqırımının təşkilatçılarından olan Stepan Şaumyanın şərəfinə Stepanakert adlandırıldı.\nErmənilərin Cənubi Qafqaza gətirilərək azərbaycanlılara məxsus ərazilərdə yerləşdirilməsi 30-cu illərdə də davam etdirildi. 1936-cı ilin may ayında təkcə Parisdən Ermənistana 2 min erməni gətirildi. Nəticədə, ermənilərin özlərinin də etiraf etdikləri kimi, əgər 1920-ci ildə Ermənistanda 774 min nəfər əhali vardısa, 1936-cı ildə onların sayı 1 milyon 200 min, yəni, 55 faiz oldu. Ermənilərin bu artmı isə azərbaycanlıların boşalan yurd-yuvası, sönən ocaqları hesabına baş verirdi.\nİkinci Dünya müharibəsindən sonrakı illərdə erməni hakim dairələri bir neçə istiqamətdə fəaliyyət göstərməyə başladı. Onlar əvvəlcə sovet rəhbərliyinin göstərişi ilə Türkiyəyə qarşı ərazi iddiaları irəli sürdülər. Lakin Türkiyə hökuməti bu əsassız iddiaları qətiyyətlə rədd etdi. Bunun ardınca Ermənistan K(b)P MK katibi Q.Arutunov 1945-ci ilin noyabrında Stalinə məktubla müraciət edərək Dağlıq Qarabağ Muxtar Vilayətinə iddia irəli sürdü. Onun müraciəti əks olunan məktuba Azərbaycan K (b)P MK katibi Mircəfər Bağırov 1945-ci il dekabrın 10-da əsaslı bir məktubla cavab verdi. 5 səhifədən ibarət olan bu məktubda Q.Arutunovun əsassız iddiaları rədd edildi. Türkiyədən ərazilər və Azərbaycandan Dağlıq Qarabağı ala bilməyən Ermənistan rəhbərliyi xarici ölkələrdən ermənilərin köçürülüb məskunlaşdırılması məsələsini gündəmə gətirdi. Nəticədə SSRİ Nazirlər Soveti 1947-ci il dekabrın 23-də və 1948-ci il martın 10-da azərbaycanlı əhalinin Ermənistandan Azərbaycanın Kür-Araz ovalığına köçürülməsi haqqında qərar qəbul etdi. Beləliklə, 1948-ci və 1953-cü illərdə 100 mindən artıq azərbaycanlı zorla tarixi torpaqlarından köçürüldü və xaricdən gətirilən ermənilər onların hər cür şəraiti olan dədə-baba evlərinə yerləşdirildilər.\nSonrakı illərdə də ermənilərin Cənubi Qafqaza gətirilməsi işi davam etdirildi. 1961-ci ilin ortaları üçün 200 min, 1962-1973-cü illərdə isə 26 mindən çox erməni Cənubi Qafqazda yerləşərək qatı millətçilik və düşmənçilik hisslərini qızışdırmağa başladılar. Bu qızışdırılan hisslər uydurulan “tarixlər” isə illər boyu öz işini görürdü. Artıq o illərdə 20 Yanvar, Xocalı və digər faciələrimizin konturları görünürdü. Erməni başbilənlərinin fantaziyaları, uydurmaları isə əvvəllər olduğu kimi indi də heç bir hüdud tanımır: “Dünyada ilk xristianlar ermənilərdir”, “Ən qədim dövlət ermənilərdə olub” və s. və ilaxır... Bəzən elə əcaib bir vəziyyət yaranır ki, hətta özləri özlərinə etiraz etməyə başlayırlar. Bu yaxınlarda Ermənistanın sabiq baş naziri, Erməni Milli Konqresi parlament fraksiyasının deputatı Qrant Baqratyan “erməni alimləri”nin əksinə xristianlığı birinci qəbul edən ölkənin Ermənistan deyil, Osrayena (Edessa) olduğunu etiraf etməsi də bu qəbildəndir. O, özünün Facebook sosial şəbəkəsində belə yazıb: “...bəzən biz din ilə dövləti qarışıq salırıq, şövqə gəlib dərsliklərimizi və tariximizi uydurma faktlarla doldururuq. Tarixi saxtalaşdırmaq olmaz. Məsələn, dünyada birinci xristian dövləti Osreyana olub. Heç olmasa bir dəfə ensiklopediyaları vərəqləyin. Biz özümüz- özümüzü tərifləyə-tərifləyə hiss etmirik ki, dünyada ən geridə qalmış dövlətlərdən biriyik. Bəs, həqiqətən qürrələnmək üçün nə etmişik? Bu cür yanlış müraciətnamələr ilk növbədə özümüzə qarşı yönəlib. Biz hamını öyrətməyə başlayırıq, amma özümüzü unuduruq”.


the velvet underground and nico - #302615 sözaltı sözlük\n31 yazar 32 başlıq və 63 entry\nQarabağ / yeniliklər + 0 azərbaycana və ya azərbaycanlılara xas xüsusiyyətlər 5 sözaltı etiraf 6 altı gün müharibəsi ləzzət edən mahnı sözləri 3 sevgilini sekslə məşğul olmayacaq qədər sevmək 11 oğlanların sevdiyi makiyaj azərbaycanda ateistlərin islama tolerans göstərməməsi 7 balina bürcü ngc 887 ngc 481 she is the man pişiyə veriləcək yerli adlar 7 16142 leung punk goes 80's biokeramika albom dinləmək 2 şuşa 2 evindəki həşəratları öldürən vegetarian 25 noyabr 2000ci il bakıda zəlzələ 2 söz6 yazarlarının ev heyvanlarının adları 2 qaynana 2 əjdər həmidov 2 avropa köhnə foto şəkillər interstellar gecəyə bir mahnı paylaş 3 zamanla dəyişmək 6 cinayət və cəza the flight attendant saint motel yazarların yazdıqları şeirlər robert kalina sözaltı günlük 5 the crown venus öldürməyib süründürən şeylər 11 ataların güldürən dialoqları george miller undertaker ilahə 2 freddie mercury ateist 2 özünəməxsus saytlar patris lumumba təkcə mənmi edirəm deyə düşünülən şeylər 9 simonetta stefanelli abdel fattah el-sisi 2 rusiya aerokosmik qüvvələri roscosmos qanqster filmləri 2\n1. Öz dönəminin ən iconic albumlarından biridir. Zamanında rock'n'roll fərqli cür şərh olunurdu, mahnı sözləri daha çox əyləncəli olur və heç bir məna kəsb etmirdi çox zaman. Amma şərqdə gedən çaxnaşma, dava-dalaş qərbdə gedən sakitçilik arasında rock inkişaf etməyə başladı və yazılan mahnılar daha çox politik olmağa başladı, bəzən göndərmələr oldu bəzən rejimləri, insanları tənqid etdilər. Bunun başlanğıcını mənə görə qoymağı bacaran album məhz budur. Nico ləqəbli Christa Paffgen almaniyada çətin dönəmlər keçirmiş və buna görə qaçaraq amerikaya gəlmişdi. Burda qrup üzvləri ilə tanış olur və bu albumda yer alır.\nBəlkə də album dediklərimi doğruldacaq ki, Rolling Stone'un hazırladığı dünya tarixinin ən yaxşı 500 albumu arasında özünə yer tapıb. Albumda yer alanlar:\n(bax: Lou Reed) - vokal\n(bax: John Cale) - skripka (violin)\n(bax: Sterling Morrison) - lead gitar, bass gitar\n(bax: Maureen Tucker) - drum və digər musiqi alətləri\n(bax: Nico) - vokal\nƏlavə olaraq albumun ən qəribə özəlliyi də cover olunduğu şəkildi. Bir banan və yanında yazılmış producer olan Andy Warhol adı. Bu sonradan qrup üzvlərinin də xoşuna gəlməyib. Bu səbəb ilə olub-olmadığını bilmirəm bundan sonra da Nico qrupdan ayrılıb və solo işlərə dəvam edib, Lou Reed də artıq Andy ilə işləmək istəməyib.\nAlbumda yer alan mahnılara keçsək ana fikir daha çox sadomazoxizm, narkotika aludəçiliyi, seksual istək, bdsm kimi mövzulara yönəlib. Albumda yer alan və mənim çox bəyəndiyim Femme Fatale parçası Edie Sedgwick'ə xitab edilib. Bu xanım nəinki Andy üçün arzuolunan xanım olub, həmkinin Bob Dylan üçün də əvəz olunmazlardan idi hətta Bob Dylan onun üçün də just like a woman yazmışdı. Sadəcə oralara girmək istəmirəm. istəyənlər olsa xanım haqqında çəkilmiş Factory Girl filminə baxa bilər. Qrupun ən uc mahnısı heroin'dir. Slow başlayan temp getdikcə artır və sanki heroin istifadə etmisən deyə bir təsir bağışlayın. Kimisi çox bəyənir kimisi isə zəhləsi gedir mahnıdan. Bir çox yerdə sevgi mahnısı kimi qələmə verilən I'll Be Your Mirror'ı isə Lou reed Nico üçün yazmışdı, səsləndirməni isə Nico etmişdi. Qrupdan ayrıldıqdan sonra qrup üzvləri səsləndirməni onun səsi ilə etməyə çalışırdılar. Albumun digər diqqət çəkən və başlanğıc mahnısı olan Sunday Morning isə qrupa yeni başlayanlar üçün tövsiyəmdir.\n1.\t(bax: Sunday Morning )\n2.\t(bax: I'm Waiting for the Man)\n3.\t(bax: Femme Fatale\t)\n4.\t(bax: Venus in Furs)\n5.\t(bax: Run Run Run)\n6.\t(bax: All Tomorrow's Parties)\n7.\t(bax: Heroin)\n8.\t(bax: There She Goes Again)\n9.\t(bax: I'll Be Your Mirror)\n10.\t(bax: The Black Angel's Death Song)\n11.\t(bax: European Son)\n10.08.2020 22:44 anyone


Ermənistanda baş nazir vəzifəsinə müxalifətdən iki namizəd, Paşinyan isə istefaya getməyə hazırlaşmır - JAMnews\nHazırkı baş nazir Nikol Paşinyanın istefasını tələb edən Ermənistan müxalifəti artıq müvəqqədi hökumətin başçısı vəzifəsinə namizədini müəyyən edib. Onların planlarına görə baş nazir könüllü şəkildə istefaya getməli, yeni hökumət başçısı isə növbədənkənar parlament seçkiləri təşkil etməli, özü bu seçkidə iştirak etməməli və heç bir siyasi qüvvəni dəstəkləməməlidir\nBirləşmiş 17 müxalifət partiyasının əksəriyyəti keçid hökumətinin başçısı vəzifəsinə vahid namizəd irəli sürür. Bu, Ermənistanın İctimai Şurasının keçmiş sədri, 90-cı illərdə müstəqillik elan ediləndən sonra qısa müddət Ermənistanda baş nazir olmuş Vazgen Manukyandır. O, həmçinin 1992-93-cü illərdə Ermənistanın müdafiə naziri vəzifəsini də tutub.\n17-lər koalisiyasına daxil olan müxalif “Maariflənmiş Ermənistan” partiyası Nikol Paşinyanın istefası tələbini dəstəkləyir, amma baş nazir vəzifəsinə öz namizədini – Edmon Marukyanı təklif edir.\nErmənistanın hazırkı baş nazirinin istefası tələbiAzərbaycan və Rusiya ilə birlikdə üçtərəfli razılaşmanı imzalaması ilə bağlıdır. Minlərlə insan və müxalifət bu sənədi kapitulyasiya razılaşması və Qarabağda ərazilərin könüllü təhvil verilməsi hesab edir.\nErmənistan hakimiyyəti Dağlıq Qarabağın işğaldan azad edilməsinə və sakinlərinin öz müqəddaratını təyin etmək hüququna israr edir\nNiyə Vazgen Manukyan?\nErmənistanın baş naziri vəzifəsinə 16 müxalif partiyanın namizədinin adını “Vətən” partiyasının lideri, Milli Təhlükəsizlik Xidmətinin keçmiş rəhbəri Artur Vanetsyan açıqlayıb:\n“Biz onun namizədliyini irəli sürdük, çünki onun təcrübəsi var, o, bu gün ölkəyə gərək olan ciddi yol keçib”.\nƏvvəl birləşmiş müxalifət baş nazirin istefası ilə birlikdə üçtərəfli sənədin ləğv edilməsini də tələb edirdi, amma indi bu ideyadan vaz keçib. Hazırkı məqamda müxalifətin məqsədi baş naziri dəyişməkdir. Çünki münaqişənin nizamlanması üzrə gələcək danışıqlarda “danışıq aparan şəxsi” dəyişmək istəyirlər. Onların fikrincə, bu, imzalanmış bəyanatı Ermənistan tərəfi üçün müəyyən qədər daha sərfəli edə buləcək bir insan olmalıdır.\nBildirilir ki, müxalifətin namizədi Vazgen Manukyan növbəti mitinqdə çıxış edəcək və gələcək addımlarla bağlı planı təqdim edəcək.\nNiyə Edmon Marukyan?\n“Maariflənmiş Ermənistan” partiyası bəyan edib ki, müxalifətin vahid namizədini dəstəkləməyəcək. Əgər baş nazir vəzifəsi vakant qalacağı təqdirdə partiya öz namizədini – Edmok Marukyanı irəli sürəcək.\n“Maariflənmiş Ermənistan” parlament fraksiyasının katibi Gevorq Qorqisyan bildirib ki, onlar 16 siyasi qüvvənin baş nazir vəzifəsinə öz namizədini irəli sürmək haqqına hörmətlə yanaşırlar:\n“Amma bu vəziyyətdə keçid hökumətinin başçısı vəzifəsinə tərəflərin heç biri ilə körpüləri yandırmayan və ya öz baş nazirinə görə məsuliyyəti üzərinə götürə biləcək konkret siyasi komandası olan biri seçilə bilər”.


Mesaj applikasiyaları və təhlükəsizlik [Video]\nMesaj applikasiyaları və təhlükəsizlik\nAmnesty International təşkilatının bildirdiyinə görə, dünyanın ən populyar mesaj applikasiyaları istifadəçilərin təhlükəsizliyi və məxfiliyini adekvat şəkildə qoruya bilmir. Skype və Snapchat kifayət qədər şifrələmə təmin etmədikləri üçün tənqid edilən böyük şirkətlər arasındadır.\nBütün dünyada korrupsiya, hökümətin səlahəyyitlərindən sui-istifadə etməsi kimi məsələlərin üstünü açmaq istəyən jurnalistlər var. Ölkələrində təzyiqlərə müqavimət göstərməyə çalışan fəallar var və onlar hökümətləri tərəfindən aktiv olaraq təqib olunurlar. Bu hökümətlər onların işini pozmaq və ya onları məhkəməyə cəlb edib və hətta həbs etmək üçün onlar barədə məlumat toplamağa çalışırlar.\nAmnesty International 11 ən populyar mesajlaşma applikasiyalarını araşdırıb və aralarında təhlükəsizlik baxımından böyük fərqlərin olduğunu aşkar edib. Facebook Messenger və WhatsApp ən təhlükəsiz applikasiyalardır və hər biri mövcud 100-dən 73 bal alıb.\n“Məsələn, WhatsApp çox güclü şifrələmədən istifadə edir. Applikasiyada insanlara hansı şifrələmədən istifadə olunduğu və insanların informasiyalarının necə qorunduğu bildirirlir,” deyə Amnesty International-dan Şərif Əlsəid-Əli bildirir.\nWhatsAppdan fərqli olaraq isə Microsoft-a məxsus Skype və Snapchat bu məsələdə xeyli zəifdir.\n“Onlar “əvvəldən-axıra” şifrələməsindən istifadə etmirlər, bu isə elə bir şifrələmə növüdür ki, burada mesajları göndərən və alan şəxslər oxuya bilər,” Əlsəid-Əli deyir.\nSnapchat Amnesty-nin nəticələrinə qarşı çıxır və məxfiliklə təhlükəsizliyin “təməl dəyərlər” olduğunu bildirir.\nMicrosoft Amerikanın Səsinə verdiyi bəyanatda “Skype şifrələmədən istifadə edir və bir sıra digər texniki təhlükəsizlik tədbirləri görür. Biz insanların məxfiliyini hüquqi yollar və güclü siyasət vasitəsilə qoruruyuq və dövlət tərəfindən onların məlumatları ilə bağlı çağırış gəldiyində insanları bundan xəbərdar edirik,” deyilir.\nWhatsApp və Facebook\nAmesty-nin dediyinə görə, məsələ təkcə məxfilik deyil.\n“Bütün dünyada korrupsiya, hökümətin səlahəyyitlərindən sui-istifadə etməsi kimi məsələlərin üstünü açmaq istəyən jurnalistlər var. Ölkələrində təzyiqlərə müqavimət göstərməyə çalışan fəallar var və onlar hökümətləri tərəfindən aktiv olaraq təqib olunurlar. Bu hökümətlər onların işini pozmaq və ya onları məhkəməyə cəlb edib və hətta həbs etmək üçün onlar barədə məlumat toplamağa çalışırlar,” deyə Əlsəid-Əli bildirir.\nGedərək maşın və məişət texnikası kimi daha da çox əşya internətə bağlanır və bu “əşyaların interneti” adlanır.\nƏlsəid-Əli deyir ki, “əşyaların interneti” ilə artıq hər yerdə sensorlar olacaq. Evlərimiz, şəhərlərimizdə on hətta yüz milyonlarla sensor olacaq. Bu sensorlar vasitəsilə isə biz har zaman dinlənəcəyik, barəmizdə məlumat toplanacaq. Əgər biz məxfiliyimizi indi çox güclü şifrələmə vasitəsilə qorumağa başlamasaq, gələcəkdə məxfilik deyə bir şey olmayacaq.”\nAmnesty-nin sıralamasında sonuncu yerdə çinin Tencent şirkəti gəlir. Bu şirkət WeChat və QQ applikasiyalarının sahibidir. O, 100-dən 0 xal alıb.


Şəkidə bu günədək vətəndaşlara 107 min dozadan çox vaksin vurulub - Xəbərlər - ŞƏKİ ŞƏHƏR İcra Hakimiyyəti\nŞəkidə bu günədək vətəndaşlara 107 min dozadan çox vaksin vurulub\nSon vaxtlar karantin rejiminin yumşaldılması, qadağaların götürülməsi, şənlik mərasimlərində qaydalara düzgün əməl olunmaması, həmçinin vətəndaşların koronavirus infeksiyası ilə mübarizədə arxayınçılığa yol vermələri səbəbindən ölkə ərazisində təhlükəli virusa yoluxma halları yenidən artmağa başlayıb. Virusa yeni yoluxan vətəndaşların sayı artıq 4 minə çatır. Aparılan təhlillər onu göstərir ki, əhalinin COVID-19 infeksiyasına qarşı peyvənd olunması koronavirus pandemiyasının qarşısının alınmasında ən mühüm amillərdən biridir.\nHazırda Şəki rayonunda da əhalinin peyvənd olunması prosesi davam edir.\nProsesə başlandığı gündən indiyədək Şəki rayonu üzrə vətəndaşlara 107 min 438 doza vaksin vurulub. O cümlədən indiyədək birinci mərhələ üzrə peyvənd olunan şəxslərin ümumi sayı 66 min 364 nəfər, ikinci mərhələ üzrə peyvənd olunanların sayı isə 41 min 74 nəfərdir.\nYaş qrupları üzrə indiyədək Şəki rayonunda 65 yaşdan yuxarı vətəndaşlara 10 min 112 doza, 50-64 yaş arasında vətəndaşlara 35 min 911 doza, 50 yaşadək vətəndaşlara isə 61 min 415 doza vaksin vurulub.\nƏhalinin peyvəndlənməsi Şəki Rayon Mərkəzi Xəstəxanasının binasında xüsusi olaraq ayrılmış vaksin otaqlarında, şəhərin bəzi məhəllələrində yaradılan vaksinasiya məntəqələrində, həmçinin bəzi kənd həkim məntəqələrində həyata keçirilir.